Oko 1.800 Albanaca sa Kosova ušlo u Medveđu da glasa na izborima - JuGmedia\nNa vanrednim lokalnim izborima u Medveđi do 16 sati glasalo je oko 40 odsto od broja upisanih birača, a izborna mesta će, po svemu sudeći ostati otovrena duže nego što je predviđeno jer je trenutno velika gužva na biračkim mestima.\nPrema poslednjim nezvaničnim informacijama, oko 1000 Albanaca koji su pošli na glasanje i čekali na administrativnom prelazu Mutivode, oko 19 časova su pušteni da dođu na svoja izborna mesta, a takođe prema procenama, tokom dana, preko tog prelaza prošlo je još oko 800 glasasača s Kosova.\nVeliki broj Albanaca, koji živi na Kosovu, a fiktivno je prijavljen u Medveđi, u ovom trenutku masovno dolazi na glasanje.\nPoverenik i nosilac izborne liste DS-a u Medveđi Nebojša Trajković kaže za Jugmediu da su trenutno na biralištima velike gužve.\n„I pored toga glasanje protiče normalno. Zakon o izborima mora da se poštuje i izbora mesta će biti otzvorena sve dok poslednji glasač ne popuni svoj listić” kaže Trajković.\nDve albanske liste zatražile su ranije danas da se produži vreme glasanja na nekim biračkim mestima, ali je Opštinska izborna komisija, nakon održane sednice, to odbila. “Zahtev dve albanske liste je, u skladu sa zakonom, odbačen kao neosnovan” ističe predsednik te komisije Zoran Radenović.\nNa lokalnim izborima u Medveđi učestvuju tri srpske i dve albanske liste, a razlog za zahtev političkih predstavnika Albanaca je to što njihovi sunarodnici sa Kosova i Metohije, koji imaju pravo da glasaju u Medveđi, nisu mogli da dođu na područje te opštine tokom pre podneva.\nZa poverenje oko 10.500 birača bori se pet izbornih lista, a prva na izbornom listiću je lista “Aleksandar Vučić – Srpska napredna stranka, Socijalistička partija Srbije, Partija ujedinjenih penzionera Srbije”. Zatim sledi lista “Demokratska partija – Nagib Arifi” koju predvodi aktuelni predsednik opštine Bujanovac, dok je pod brojem tri proglašena izborna lista Grupe građana “Za Gornju Jablanicu” Medveđa. Izborna lista dve albanske stranke – Partije za demokratsko delovanje(PDD) i Demokratske unije Albanaca (DUA) je četvrta, dok je kao peta proglašne lista “Demokratska stranka – Nebojša Trajković”.\nSNS ubedljivo vodi na izborima u Medveđi\nPonistite izbore, sta dolaze da izborima da glasaju, kad ne zive u Medvedji, prijavljuju se tu iz jednog razloga da ih ima na brojno stanje, zele da preuzmu Medvedju, a mi nikako da se opametimo.


U MINUT DO DVANAEST: "Dveri" iz Petrovca i Požarevca pozivaju na protest podrške Bošku Obradoviću — TPKNEWS\n13:35 - 28/05/2020\nNaslovna/VESTI/LOKALNE VESTI/U MINUT DO DVANAEST: “Dveri” iz Petrovca i Požarevca pozivaju na protest podrške Bošku Obradoviću\nU MINUT DO DVANAEST: “Dveri” iz Petrovca i Požarevca pozivaju na protest podrške Bošku Obradoviću\nIspred Skupštine opštine Petrovac na Mlavi, u minut do dvanaest, članovi “Dveri” iz Petrovca na Mlavi organizovali su danas skup podrške Bošku Obradoviću.\nPovodom štrajka glađu predsednika Dveri Boška Obradovića koji je otpočeo u nedelju 10. maja 2020. god. i njegovog “zahteva za odlaganje izbora 21. juna i za ozbiljnim političkim dijalogom kako bi se prevazišla politička kriza u zemlji”, saopštnjem se javnosti obratio se i gradski odbor tog pokreta u Požarevacu.\n– Taj čin njegova je lična žrtva i breme koje je poneo umesto svih nas, građana Srbije, u borbi za demokratsku i suverenu Srbiju. To je žrtva koja treba da doprinese prevazilaženju krize koja je nastala neodgovornom politikom vladajućeg režima. Izbori zakazani za 21. jun su antiustavni, nedemokratski i zdravstveno nebezbedni. Zahtevamo od predstavnika vlasti da se započne sa ozbiljnim političkim dijalogom i da time prestanu razlozi za štrajk glađu Boška Obradovića – kaže se u saopštenju.\nGrO Dveri Požarevac zatražio je i da Ustavni sud hitno reaguje na protivustavne izmene izbornih zakona 40 dana pred izbore i poništi započeti proces, čime bi izbori bili pomereni, čime bi se “smirile narasle tenzije i građanske sukobe i otvorilo put za normalizaciju političkog života u Srbiji”.\n– Pozivamo sve građane, sveštenstvo, celu akademsku zajednicu, intelektualce, sportiste i sve druge javne ličnosti da podrže borbu za poštovanje Ustava, odlaganje protivustavnih i zdravstveno nebezbednih izbora, očuvanje teritorijalnog integriteta i za dogovor umesto građanskih sukoba. Boško Obradović u toj borbi nije sam, tu je ceo pokret Dveri i svi građani koji žele da se bore za demokratsku Srbiju protiv režima Aleksandra Vučića – kaže se u saopštenju.\n– Ne samo kao članovi Dveri, već pre svega kao ljudi osećamo obavezu da budemo tamo i podržimo ljude koji prinose ličnu žrtvu da bi svima nama bilo bolje – kaže se u saopštenju koje je potpisao Gradski odbor Dveri u Požarevacu.


Do 30. novembra u Gradišci naplaćeno 710.000 KM poreza na nepokretnosti | Radio televizija Gradiška 98,8 MHz\nDo 30. novembra u Gradišci naplaćeno 710.000 KM poreza na nepokretnosti\nPoreska uprave Republike Srpske je za područje Gradiške u 2020.godini izdala 16. 910 poreskih računa, na osnovu kojih bi trebalo biti naplaćeno 964.000 KM.\nNačelnik Poreske uprave Područna jedinica Gradiška, Boro Spasojević gostujući u emisiji “Aktuelno“ Radio Gradiške istakao je da je do 30.novembra ove godine naplaćeno oko 710. 000 KM, odnosno oko 74 odsto.\nSpasojević je rekao da je Područna jedinica Gradiška u ovoj godini za prvu neplaćenu ratu proslijedila u prinudnu naplatu 600 poreskih obveznika i da će svim vlasnicima nepokretnosti u Republici Srpskoj koji nisu platili dospjele obaveze poreza na nepokretnosti iznos biti uvećan za troškove postupka prinudne naplate i kamate.\nSpasojević je podsjetio da je Poreska uprava Republike Srpske pozvala je poreske obveznike da najkasnije do 31. decembra ove godine podnesu zahtjev za izdavanje poreske kartice – obrazac 1001 za 2021. godinu i tako steknu pravo na umanjenje poreske osnovice poreza na dohodak. On je pojasnio da zahtjev za izdavanje poreske kartice za 2021. godinu ne moraju podnositi poreski obveznici, koji su u ovoj godini ostvarivali pravo na umanjenje poreske osnovice po osnovu poreske kartice samo po osnovu izdržavanih članova uže porodice, a kod kojih nema promjena u obimu prava na umanjenje poreske osnovice.\n“Poreski obveznici kojima je već izdata poreska kartica, a kod kojih je došlo do promjene obima prava na umanjenje poreske osnovice poreza na dohodak u odnosu na 2020. godinu, kao što je promjena u visini kamate na stambeni kredit i/ili broju izdržavanih članova uže porodice, te promjena u visini premije životnog osiguranja, takođe su dužni da do kraja godine podnesu zahtjev za izdavanje poreske kartice narednu godinu”, naveo je Spasojević.\nOn je napomenuo da pravo na umanjenje poreske osnovice imaju obveznici na osnovu izdržavanih članova domaćinstva, kamate na stambene kredite za kupovinu ili izgradnju prve nepokretnosti, polise životnog osiguranja i na iznosz uplaćenog penzionog doprinosa za dobrovoljno penziono osiguranje do 1200 KM godišnje u skladu sa Zakonom kojim se uređuju dobrovoljni penzioni fondovi u Srpskoj.\n“Da bi poreski obveznici ostvarili pravo na umanjenje poreske osnovice na mjesečnom nivou, potrebno je da poresku karticu, koju je izdala Poreska uprava Republike Srpske, predaju isplatiocu oporezivog dohotka”, naveo je Spasojević.\nSpasojević je naglasio da zahtjev za izdavanje poreske kartice – obrazac 1001 za 2021. godinu, poreski obveznici će od sljedeće sedmice moći podnijeti i elektronski, putem nove usluge Poreske uprave Republike Srpske “e-zahtjevi”, koja će biti dostupna na internet stranici ove uprave www.poreskaupravars.org.\nU Srpskoj 322 novozaraženih, 28 sm...\nSNSD Gradiška zadovoljan ostvareni...


Pokrenut postupak likvidacije Banke Srpske | Trebinje Live\nAgencija za bankarstvo Republike Srpske donijela je odluku o pokretanju postupka likvidacije Banke Srpske i za likvidacionog upravnika imenovala Petra Mićića.\nLikvidacioni upravnik je dužan da sačini plan likvidacije, čiji će postupak provoditi po prioritetima u skladu sa Zakonom o bankama Republike Srpske, saopšteno je iz Agencije za bankarstvo Srpske.\nAgencija za osiguranje depozita BiH u obavezi je da postupak isplate osiguranih depozita, odnosno depozita do 50.000 KM, pokrene najkasnije u roku od 30 dana od dana oduzimanja dozvole za rad.\nU saopštenju se podsjeća da je Agencija za bankarstvo Srpske 27. aprila donijela rješenje o oduzimanju bankarske dozvole Banci Srpske - u privremenoj upravi, koje nije bilo konačno uzimajući u obzir zakonsku mogućnost prigovora.\nRješenje o oduzimanju dozvole za rad doneseno je na prijedlog privremenog upravnika, te na osnovu pokazatelja koji ukazuju da je kapital Banke Srpske negativan i da akcionari, iako su više puta produžavani rokovi, nisu obezbijedili povećanje kapitala banke do propisanog zakonskog minimuma.\nImajući u vidu činjenicu da u zakonskom roku nije uložen prigovor Upravnom odboru Agencije za bankarstvo Republike Srpske, rješenje o oduzimanju dozvole postaje konačno 11. maja.\nKonačno rješenje biće objavljeno u Službenom glasniku Republike Srpske i u jednom domaćem dnevnom listu koji se izdaje na teritoriji Srpske, te u jednom dnevnom listu koji je dostupan na teritoriji Federacije BiH i Brčko distrikta, dodaje se u saopštenju.


Ugovor, vrijedan oko 2,1 milijarde dolara, jedna je od najvećih akvizicija kompanije Gugl. Iako Gugl iz dana u dan sve više radi na razvijanju hardvera, uključujući Piksel telefone i Nest uređaje, nije napravio veliki napredak u proizvodnji pametnih satova i sličnih uređaja.\n"S resursima Gugla i globalnom platformom Fitbit biće ubrzane inovacije u kategoriji prenosivih uređaja i zdravlje će biti još 'dostupnije' svima", rekao je suosnivač Fitbita Džejms Park.\nU izjavi za javnost iz Fitbita su naglasili da su maksimalno posvećeni očuvanju privatnosti podataka, rekavši da će ostati transparentni kada su u pitanju oni podaci koje moraju prikupljati.\nOva kompanija koja distribuira uređaje za praćenje fitnes aktivnosti takođe je saopštila da nikada ne prodaje lične podatke i da se zdravstveni podaci korisnika neće koristiti za Gugl oglase.\nOčekuje se da će posao oko preuzimanja Fitbita biti finalizovan 2020. godine, piše CNN.


Dan online - Ekonomija: Konferencija o turizmu - 2017-04-20\nEkonomija DANAS U BUDVI Konferencija o turizmu\nKonferencija „Turizam u funkciji razvoja proizvodnje hrane”, koja će okupiti domaće proizvođače i hotelijere, predstavnike Vlade i privrednih komora regiona, biće održana danas u Budvi u sklopu sajmova ishrane i turizma. Skup organizuje Privredna komora uz podršku Unije njemačkih komora i Ministarstva ekonomije Njemačke kroz projekat Implementacija CEFTA 2006, u cilju unapređenja internacionalizacije ekonomija jugoistočne Evrope.\nKonferencija će, kako je saopšteno iz PKCG, biti prilika za sagledavanje svih elemenata ponude i tražnje, pomoći i podrške, te uporednih iskustava zemalja regiona.\n– Turizam je značajno tržište za domaće proizvode, posebno poljoprivredno-prehrambene, koje u zemljama regiona još nije dovoljno valorizovano. Njegov značaj u ovom smislu je naglašen potrebom kreiranja prepoznatljivosti destinacije, kao i intenzivnijeg plasmana proizvoda domaćih proizvođača – naveli su iz PKCG.\nPlasmanom domaćih proizvoda u turističkim objektima, kako su naveli, postižu se povoljnije cijene nego u klasičnom izvozu, plasiraju se sezonski i lako kvarljivi proizvodi, veliki dio prodaje naplaćuje se odmah ili brže nego kad je riječ o klasičnom izvozu.\n– Komplementarnost poljoprivrede sa turizmom ima sve veći značaj budući da široki izbor domaćih proizvoda obogaćuje turističku ponudu i čini je jedinstvenom, tako da turizam, kroz afirmaciju nacionalne kuhinje i specifičnih crnogorskih proizvoda, postaje snažan generator razvoja poljoprivrede – naveli su iz PKCG.


Decembarska nadogradnja za Google Chrome će doneti manju potrošnju memorije | Android Market\nDecembarska nadogradnja za Google Chrome će doneti manju potrošnju memorije\nOctober 10, 2016 - by android - Leave a Comment\nGoogle kaže da se u test sajtovima (u koje kompanija uključuje New York Times, Reddit i YouTube) koristi 50 posto manje RAM memorije u proseku nego kod Chrome 53 verzije. Verzija ove nadogradnje će biti završena do 6 decembra, pa do tog datuma moramo da čekamo kako bi Chrome daleko bolje radio.\nVažno je naglasiti da će razliku ovde najviše primetiti korisnici čiji uređaj nema mnogo memorije za početak, ili oni koji koriste Chrome zajedno sa mnogo otvorenih aplikacija u isto vreme. Chrome tim želi još poboljšanja, a posebno onih koja će se odnositi na sisteme koji imaju 1 GB sistemske memorije.\nPrevious Article Nakon skandala sa hakovanjem, Verizon želi milijardu dolara popusta na kupovinu kompanije Yahoo\nNext Article Sharp prikazao prelep koncept-telefon, sa ekranom gotovo bez okvira


Brisel - Stranica 202 od 206 - Dnevni list Danas\nPočetna » Novo » Brisel » Page 202\nJAP DE HOP Shefer: Ne žuriti, niti nepotrebno odlagati rešenje\nGeneralni sekretar NATO Jap de Hop Shefer izjavio je juče u Briselu da saveznici u NATO traže da se „ne žuri“ pri rešavanju pitanja Kosova u Savetu bezbednosti UN, ali i da se taj proces „ne odlaže nepotrebno“.\nShefer je naveo da su sve članice NATO podržale predlog izaslanika UN Martija Ahtisarija za rešenje statusa Kosova, podvukavši da je „budućnost Kosova od presudne važnosti za bezbednost Evrope“.\nBerlinska deklaracija – nemački red vožnje za EU\nNemački savezni kancelar Angela Merkel, predsednik Komisije Evropske unije Žoze Manuel Barozo i predsednik Evropskog parlamenta Hans-Gert Petering potpisali su juče u Berlinu na neformalnom samitu EU Berlinsku deklaraciju, povodom 50 godina od osnivanja Evropske ekonomske zajednice.\nPrvi nacionalni Kongres gastroenterologa Srbije na kojem će učestvovati i stručnjai iz inostranstva biće održan od 24. do 27. marta u Sava centru. Kongres je posvećen ranoj dijagnostici, savremenoj terapiji i prevenciji bolesti organa za varenje. Prvog dana Kongresa biće održan celodnevni kurs „Bolesti digestivnog sistema i jetre u ordinaciji lekara primarne zdravstvene zaštite“, na kome će doktori opšte prakse imati priliku da prošire svoja znanja, jer se svakodnevno povećava broj pacijenata sa bolestima organa za varenje.\nPiše: Beta N. D. 24. 3. 2007.\nBerlinska deklaracija ne spominje reč ustav\nPola veka od osnivanja, EU se danas suočava s brojnim nedoumicama u vezi sa svojom budućnošću i daljim pravcem razvoja. Unija je danas, više nego ikada, rastrzana između daljeg proširenja i dublje integracije, političkog jedinstva i ekonomske unije, između veće otvorenosti prema svetu i zaštite svojih proizvođača i poljoprivrednika.\nBritanci najveći evroskeptici\nBližeći se datumu proslave 50. rođendana EU, Fajnenšel tajms (FT) sproveo je ispitivanje javnog mnjenja koje pokazuje da 44 odsto Evropljana smatra da im se život pogoršao od kako je njihova zemlja ušla u Uniju. Ispitivanjem agencije Haris i FT obuhvaćena su 6.772 odrasla ispitanika iz Velike Britanije, Francuske, Nemačke, Italije i Španije.\nIzrael i SAD odlučno protiv\nEvropska unija je izrazila spremnost da sarađuje sa novom vladom Hamas-Fatah, ali Palestinci najpre moraju da usvoje sve zahteve kvarteta za Bliski istok koji uključuju priznanje Izraela, odustajanje od nasilja i poštovanje prethodnih mirovnih sporazuma, kaže se u saopštenju Nemačke, predsedavajuće EU.\nStanovnici sela Trokavec u Češkoj juče su velikom većinom glasova odbacili izgradnju radarskog centra u okviru američkog raketnog štita odbrane. Samo jedan stanovnik sela glasao je za plan, dok je 71 od 90 birača sa pravom glasa odbacilo plan, izjavio je Jan Neoral, gradonačelnik Trokaveca, koji se nalazi 70 kilometara od Praga.\nPiše: S.D. 19. 3. 2007.\nNiže cene razgovora u romingu\nMinistri EU za telekomunikacije juče su na neformalnom sastanku u Nemačkoj razgovarali o dogovoru da se drastično smanje cene telefonskih razgovora, kada se mobilni telefoni koriste u inostranstvu. Ali, Velika Britanija upozorava da bi stroge cene naterale sve potrošače, čak i one koji ne koriste telefone u inostranstvu, da plaćaju dodatne sume novca kako bi praznina u prihodima kompanije bila popunjena.\nHolanđanin Piter Fejt favorit za Kosovo\nMisija Evropske unije na Kosovu neće ni izbliza biti slična misiji Unmika, ni po sastavu niti po mandatu, saznaje Radio Slobodna Evropa i prenosi da je briselski favorit za šefa te misije holandski diplomata Piter Fejt, u javnosti poznat kao vođa misije NATO u Preševskoj dolini i Makedoniji.\nIstorijska prilika za podelu vlasti u Severnoj Irskoj\nPremijeri velike Britanije i Irske, Toni Bler i Berti Ahern pozvali su u petak u Briselu lidere Severne Irske da ne propuste „istorijsku priliku“ i podele vlast. „Pozivamo sve partije da odgovore na izazov i povedu Severnu Irsku u dobrom pravcu“, izjavila su dvojica državnika u zajedničkoj izjavi tokom samita EU.\nNemačka insistira na brzoj strategiji za ustav EU\nNemački kancelar Angela Merkel započela je pretprošle noći ubrzanu kampanju za ustav EU, koji je već izgubio na težini, povodom kojeg su se složile vlade EU za godinu dana bez pribegavanja nacionalnim referendumima. Kako bi se izbegle kontroverze i podele i kako bi pokušali da izbegnu nacionalne referendume, šematski plan o tome kako će se voditi Evropa više neće biti nazivan ustav.\nPostignut dogovor o smanjenju emisije gasova\nLideri Evropske unije okupljeni na dvodnevnom samitu u Briselu postigli su dogovor o značajnom smanjenju emisije gasova koji izazivaju globalno zagrevanje. Sporazum se odnosi na obavezne ciljeve u pogledu eksploatacije obnovljivih energetskih izvora, kao što su sunce i vetar.\nEvropski lideri su se obavezali da do 2020.\nŽene u EU će i u narednih 40 godina imati duži životni vek od muškaraca, a prema novim predviđanjima, prosečan životni vek dama u državama EU 2050. iznosiće 80 godina. U izveštaju Eurostata objavljenom povodom Dana žena 8. marta navodi se da se očekuje smanjenje razlika životnog veka muškaraca i žena u skoro svim državama članicama.\nBrzina reformi uslov za sporazum EU-BIH\nEvropska unija je juče pozdravila formiranje nove vlade Bosne i Hercegovine i pozvala je da što pre sprovede reforme, nužne za sklapanja sporazuma o stabilizaciji i povezivanju BIH i EU. Ministri spoljnih poslova EU su na sastanku u Briselu od „novih vlasti (BIH) zatražili da iskoriste sadašnju dinamiku za ubrzanje reforme policije“.\n1 … 201 202 203 … 206\nNavodno varali korisnike u koju svrhu koriste njihove brojeve telefona. #Fejsbuk #Istraga https://t.co/EjctZ59Wrg\nNjihov tekst „Udarili na bebu i decu da bi rušili Vučića“ došao je kao reakcija na KRIK-ovo otkriće da je kompanija… https://t.co/TPQ08O6pR2\n"Licima ne treba mnogo verovati, Lica umeju i da sakriju mnogo štošta". #MiraBanjac https://t.co/uBlZd30FOT


Rusija neće pustiti niz vodu Asada - 20.09.2015, Sputnik Srbija\nMoskva ne pušta niz vodu predsednika Sirije Bašara Asada, ali ga i ne drži na vlasti iz „lične simpatije“, saopštila je zvanična predstavnica MIP Rusije Marija... 20.09.2015, Sputnik Srbija\n16:46 20.09.2015 (Osveženo: 16:19 05.10.2015)\nMoskva ne pušta niz vodu predsednika Sirije Bašara Asada, ali ga i ne drži na vlasti iz „lične simpatije“, saopštila je zvanična predstavnica MIP Rusije Marija Zaharova.\n„Rusija je privržena osnovnim principima Povelje UN, kao i duhu i slovu Ženevskog komunikea. Rusija dosledno i otvoreno pruža podršku Damasku u borbi protiv ID i već nekoliko godina poziva zapadne i regionalne partnere na zajedničke akcije“, objavila je na Zaharova na Fejsbuku.\nZaharova je ovo napisala komentarišući navode jednog blogera da Rusija navodno „pušta niz vodu Asada“.\nOna je podsetila da je Ministarstvo inostranih poslova Rusije više puta poricalo ovu tezu, koja se veoma često provlači kroz medije.\nZaharova je u petak izjavila da Moskva nema konceptualni odnos prema predsedniku Bašaru Asadu, ali da je sirijskoj državnosti potrebna podrška.


Dragićević: Više od 20 godina živimo u sukobu, stresu , nezadovoljstvu kako se postupa sa Lukom\nNevladina organizacija „ Budva porat – Pizana“, koja okuplja staromještane i ribare, podnijela je juče zvaničan zahtjev gradonačelniku Budve Draganu Krapoviću i šefu lokalnog parlamenta Đorđiju Vujoviću da Opština zakupi i preuzme upravljanje Lukom Budva.\nDopis je juče čelnim ljudima Opštine dostavio predsjednik NVO Jerolim – Jero Dragićević, u kome se izričito zahtjeva da Opština preuzme odgovornost nad Lukom u kojoj je stanje sve gore i gore.\nBudvanska NVO je u proteklih dvije sedmice organizovala dva velika protesta, prvi za zaštitu ostrva Sveti Nikola od betonizacije, i drugi, u nedjelju, simboličnog naziva „Minut do 12“ na sa koga su više od stotiunu građana u barkama protestovalo zbog stanja u Luci.\n„Još nam je u sjećanju kada ste u aprilu 2016. 19 političkih partija, sve izuzev DPS-a , sa Mjesnom zajednicom Stari grad i četiri NVO uputili Deklaraciju Vladi Crne Gore i Ministarstvu održivog razvoja sa zahtjevom da se Luka Budva integralno tretira u svim razvojim planovima kao organski dio Staroga grada. Od 2017., od kada svi vi potpisnici deklaracije upravljate gradom stanje u Luci Budva se nije promijenilo, sem na gore“, upozorio je Dragićević.\nDragićević navodi da se trenutno Lukom ne može više šetati , zbog kapija koje nikad niko nije vidio ni u jendom portu u malim primorskim mjestima.\n„Istovremeno radi se ko zna koji projekta Luke, odnosno Državna studija lokacije 43, ranije 45, bez ikakvih anketa, razgovora, , javnih rasprava sa korisnicima Luke , malim privrednicima i građanima . Pošto se skoro 20 godina zakupci mijenjaju , jedni drugima ustupaju Luku, apsolutno nikakvih pokazatelja nema svirsishodnosti zakupačkog posla „ istakao je Dragićević.\nZato traže od Opštine da se javi na konkurs za zakup Luke.\n„Kao što je nekada bilo, u Komunalnom preduzeću je moguće formirati posebnu jedinicu koja bi upravljala Lukom. Niko tako dobro ne poznaje prirodu sezonskog oblika života, koji je u ekstremnim krajnostima, od ljetnje hiperaktive, do zimske hiperpasive , kao komunalne službe koje pulsiraju sa životom grada. Privredni karakter Luke u svojoj složenosti od kopnenog parkiranja pomoćnih vozila do servisiranja čamaca, takođe niko ne poznaje bolje od domicilnog stanovništva“, ističe Dragićević.\nNavodi da programske i sadržajne funkcvije Luke i Staroga grada , posebno turističke su u sprezi sa stanovništvom Staroga grada i okoline koja gravitira.\n„Tendencija da projektanti Luke mijenjaju prirodnu matricu obale je neprihvatljiva po svim hidrološkim zakonim a, kao i ekološkim . Takođe, tendencija da se zeleni pojas od pijeska do šetališta, prostor plivališta i stare autobuske stanice pretvore u građevinske prostore je protivna svakoj morskoj logici , jer je to sve organski prostor plaže. Više od 20 godina živimo u latentnom sukobu , strsu , nezadovoljstvu kako se postupa sa Lukom Budva, mi koji živimo od mora zajendo sa svim turistima koji dolaze zbog mora. Desetine još drugih razloga postoje da Luku Budv atreba vratiti gradu , jer je otuđena političkim centralizmom , a ne logikom upravljanja jednog vitalnog dijela grada“, zaključio je u dopisu Dragićević.


RTS :: Island u avgustu dobija Muzej Evrosonga, odmah pored Ja-Ja ding dong bar\nZanimljivosti Island u avgustu dobija Muzej Evrosonga, odmah pored Ja-Ja ding dong bar\nčetvrtak, 29. jul 2021, 20:45 -> 21:33\nIzvor: RTS, grapevine.is\nMuzej posvećen najvećem svetskom muzičkom takmičenju na Islandu biće otvoren u avgustu. Ideja da se „Pesmi Evrovizije“ na ovaj način ukaže čast potekla je nakon velikog uspeha filma „Pesma Evrovizije: Priča vatrene sage“ pa dileme oko lokacije nije bilo – muzej je u Husaviku.\nOsnivač i direktor Muzeja istraživanja u Husaviku, Orligur Hnefil Orligson, na ideju o muzeju koji bi bio posvećen „Evrosongu“ došao je nakon što je video kako je na ljude uticao Netfliksov film, Pesma Evrovizije: Priča vatrene sage.\nFilm Vila Farela već godinu i po privlači brojne posetioce u mali grad na Islandu, a Orligur se nada da će otvaranjem još jednog mesta koje će pohoditi turisti uspeti da udahne život zajednici koja je propatila dosta tokom pandemije koronavirusa.\n„Posle objavljivanja filma, tim koji stoji iza Muzeja istraživanja i ja počeli smo da tražimo načine kako da iskoristimo ovu neverovatnu priliku za revitalizaciju grada i njegovog turizma nakon ogromnog zastoja izazvanog pandemijom“, navodi Orligur.\nPrema njegovim rečima, tim je od tada počeo da sarađuje sa RUV-om – islandskim javnim servisom, članom EBU, kao i sa zvaničnim tamošnjim klubom obožavalaca „Evrosonga“, kako bi u Husaviku bio osnovan privremeni muzej posvećen popularnom muzičkom takmičenju.\n„Takođe, sastali smo se sa predstavnicima muzeja posvećenom grupi ABBA u Stokholmu i od jula 2020. godine smo u kontaktu sa Evropskom unijom emitera koja je pokazala interesovanje da pomogne da se projekat ostvari“, objašnjava Orligur.\nSmešten pored „Ja-Ja ding dong bara“ (kafe je nazvan po hit numeri iz filma) muzej će nuditi i karaoke.\nFilm neće biti u fokusu postavke muzeja. Biće izložena istorija samog „Evrosonga“, kao i islandskog kvalifikacionog takmičenja za nacionalnog predstavnika na „Pesmi Evrovizije“, festivala „Songkepnin“.\nLjudima gore kuće, a ministarki je erupcija vulkana predivan šou za turiste


13. april 2021. – KB5001340 (izgradite OS 10240.18906)\nInformacije o Terminologiji ažuriranja operativnog sistema Windows potražite u članku o tipovima Windows ispravki i tipovima mesečnih kvaliteta ažuriranja. Da biste prikazali druge beleške i poruke, pogledajte matičnu stranicu Istorija ažuriranja za Windows 10 u verziji 1507.\nIspravke radi poboljšanja bezbednosti kada Windows izvršava osnovne operacije.\nAžurira podrazumevane vrednosti za sledeće ključeve registratora programa Internet Explorer:\nsvcKBFWLink = " " (niska sa jednim praznim razmakom)\nsvcKBNumber = " " (niska sa jednim praznim razmakom)\nPored toga, ove vrednosti se više neće ažurirati automatski.\nRešava problem sa bezbednosnim ranjivostima koje identifikuje istraživač bezbednosti. Zbog ovih bezbednosnih ranjivosti, ova i sve buduće Windows ispravke više neće sadržati funkciju RemoteFX vGPU. Više informacija o ranjivosti i njegovom uklanjanju potražite u kvizom CVE-2020-1036 i KB4570006. Bezbedne vGPU alternative dostupne su pomoću diskretnog dodeljivanje uređaja (DDA) u Izdanjima Windows Server LTSC (Windows Server 2016 i Windows Server 2019) i Windows Server SAC izdanjima (Windows Server, verzija 1803 i novije verzije).\nRešava problem zbog kojih Windows pravi probleme pri korišćenju istorije datoteka kako bi prestao da radi za nekoliko korisnika. Do ovog problema dolazi nakon instaliranja ispravke od 9. februara 2021. Poruka o grešci je "Nije uspelo pokretanje rezervne kopije veza korisnika (greška 8007005)".\nBezbednosne ispravke za Windows aplikacije, Windows input i composition, Windows Office Media, Windows AI platformu, Windows Fundamentals, Windows hibridno umrežavanje u oblaku, Windows kernel i Windows Media.\nPreuzmite informacije o datoteci 500134za listu datoteka koje su obezbeđene u ovoj ispravki.


Nalepnice za registarske tabilce su za jednokratnu upotrebu; na administrativnim prelazima svaki put dobijate nove - Radio Kosovska Mitrovica\n8. October 2021, 09:15 -> 09:16\nU telefonskom razgovoru sa službenicima Ministarstva unutrašnjih poslova Srbije na administrativnom prelazu Jarinje saznajemo da se nalepnice uklanjaju na samom prelazu.\n“Kada stignete do našeg punkta, prestrojavate se u desnu traku, gde ste u obavezi da nalepnice uklonite. Dakle, ne možete se kretati po centralnoj Srbiji sa prekirivenim simbolima na registarskim oznakama” kažu na administrativnom prelazu Jarinje.\nPrilikom povratka na Kosovo i Metohiju, procedura je ista kao da po prvi put uzimate nalepnice.\n“Znači, nema potrebe da jednom uklonjene nalepnice čuvate, svaki put ćete dobiti nove” kažu nadležni.


Petković čestitao Gorancima Đurđevdan i Dan opštine Gora - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti » Petković: Od pritisaka na Beograd nema ništa\nPoštovani gospodine Sahtijari, Vama, organima vlasti i svim žitelјima Gore, kao i svim Gorancima u drugim delovima naše zemlјe, regiona i sveta, čestitam Đurđevdan - Dan Goranaca i Dan Opštine Gora.\nZa stanovnike Gore Đurđevdan je dan lјubavi, prijatelјstva, pomirenja, dan početka proleća i ispraćaja zime, ali pre svega, težnja da se svima pokaže ko su zaparavo Goranci - jedan mali, poseban narod, sa padina Šar planine, toplog srca, izraženog gostomprimstva, vredan, složan, sa neverovatno izraženim osećanjem za očuvanje tradicije. Iako su vas kroz vekove svojatali, pa se često činilo da ste svačiji i ničiji, ipak ste ostali svoji i posebni, toliko da ne zaboravlјate da obeležite Đurđevdan i da proslavite Bajram i Kurban Bajram.\nKao što brižlјivo čuva svoj jezik, običaje i kulturu, svoje korene, ostatke pravoslavnih crkava i grobalјa, narod Gore pokazao je mnog puta do sada i nepokoleblјivu privrženost svojoj državi Srbiji. Ta odanost Gorance je često skupo koštala, kao što se desilo i u pogromu 1999. godine, što srpski narod pamti sa poštovanjem i pijetetom.\nTakođe, pamtićemo da smo pored lјubavi i prijatelјstva na ovim prostorima zajednički delili i sve pritiske, neslobode, izolovanosti i opasnosti, što nas je neraskidivo vezalo i zbližilo, ali i naučilo da cenimo časnost i poštenje, kao vrednosti sa kojima možemo i moramo prevazići sva iskušenja.\nVlada Republike Srbije, Kancelarija za Kosovo i Metohiju i ja lično spremni smo da uvek pružimo svu potrebnu pomoć i podršku za razvoj vaše opštine i stvaranje uslova za bolјi život svih Goranaca.\nNa kraju, želim vam da Đurđevdan, praznik svekolikog goranskog okuplјanja i ove godine proslavite tako što ćete voditi računa o svom zdravlјu i zdravlјu vaših najmilijih.


Uspon albanskih dilera kokainom u Britaniji - VICE\nKako su strani gangsteri uspeli da se na mala vrata uguraju na unosno UK tržište\n22 Avgust 2017, 7:07am\nAlbanska mafija unutar UK poznata je kao nemilosrdna i nasilna. Albanci u Sohou praktično drže monopol nad prostitucijom, trgovinom ženama, i prodajom oružja prokrijumčarenog u vreme rata na Kosovu, ali u poslednje vreme albanski gangsteri uspeli su da postanu značajni igrači i u britanskoj distribuciji droge.\nDržavna agencija za borbu protiv kriminala (NCA) ovog juna izdala je godišnji izveštaj u kom procenjuje da albanske organizovane kriminalne grupe – Mafia Shqiptare – odnedavno drže „pod značajnom kontrolom" britansko narko tržište, posebno prodaju kvalitetnog kokaina.\nDo pre dve godine, postojao je stabilan broj sudskih slučajeva u kojima su se grupe Albanaca teretile za uvoz i distribuciju raznih droga, od heroina do kanabisa koji se na veliko gaji u Albaniji. Od 2015. godine, ti slučajevi su značajno češći jer Albanci sve više posluju pri vrhu britanskog lanca isporuke kokaina.\nSedmog avgusta 2017. je Klođan Čopja, zapadnolondonski uvoznik droge iz Albanije, bio uhapšen uz još 41 lice zbog krijumčarenja droge u vrednosti od 60 miliona funti. Iako su Čopjini kuriri već tri puta bili uhvaćeni na delu između 2014. i 2016. godine, ovaj bos nastavio je sa poslom sve dok u martu nije bio uhapšen u Grčkoj i izručen UK.\nU aprilu, pet lica iz primarno albanske krijumčarske bande, takođe iz Londona, bilo je osuđeno na više od 100 godina zatvora u totalu zbog uvoza 30 kg 90% čistog kokaina. Koristili su tajne odeljke pod krovom Bentlija vrednih po 130,000 funti. Policija smatra da je ova banda prokrijumčarila čak tonu kokaina tokom dvogodišnjeg poslovanja.\nAli kako su Albanci uspeli da zahvate toliko parče ovog unosnog tržišta, i šta ih izdvaja od ostalih kriminalnih organizacija?\n„Balkanski kriminalci tradicionalno krijumčare heroin jer se ovaj region nalazi na putu od Avganistana ka Zapadnoj Evropi", objašnjava Stiv Benet, zamenik direktora NCA. „Albanci su ipak otkrili da mnogo veća zarada leži u trgovini kokainom. Na britanskom tržištu danas postoji velika potražnja za ovom drogom, pa su odlučili da ovde počnu da posluju."\nBenet kaže da albanske bande šire svoj uticaj još od kolapsa komunističkog režima i izolacije te zemlje u poslednjoj deceniji prošlog veka. Upravo je Ermal Hodža, unuk pokojnog komunističkog diktatora Envera Hodže – u Tirani dobio deset godina zatvora zbog trgovine kokainom na relaciji Južna Amerika-Zapadna Evropa.\nDa bi uvozili drogu, albanske bande koriste postojeću infrastrukturu koju su odavno razvile krijumčareći ljude, oružje, i finansijska sredstva – sumnjive firme za transport, korumpirane carinike, i tako dalje. Takođe šire uticaj i na britansku ugostiteljsku industriju.\nOlsi Beheluli pozira iza šteka; 2015. bio je uhvaćen sa zalihom heroina i kokaina u vrednosti od 4 miliona funti i osuđen na 11 godina zatvora.\nU julu ove godine, državni organi pokrenuli su istragu strip kluba u Birmingemu povezanog sa albanskim kriminalnim grupama. Mušterije su tvrdile da su ih drogirali metadonom da bi im sa kreditnih kartica skidali hiljade funti. Prošle godine je 20 albanskih gangstera sa lažnim grčkim i italijanskim pasošima bilo uhapšeno zbog dilovanja kvalitetnog kokaina po noćnim klubovima u Mančesteru.\nRazvoj albanskog kriminala u Britaniji odraz je porasta albanske populacije u UK tokom prethodne decenije. Kako im se broj povećavao, tako su albanske bande počele i da se međusobno povezuju unutar UK. Albanci su ujedno jedna od najvećih etničkih grupa u zemlji po broju ilegalnih imigranata. Bande često koriste ovo „neprijavljeno" ljudstvo, oslanjajući se na britansku kosmopolitsku mešavinu stranih i domaćih kriminalaca; sa vremenom su razvili reputaciju kao veoma pouzdani saradnici.\n„Odlično rade sa drugim grupama jer obično ispune sve što obećaju, kad i kako su se dogovorili", kaže Benet. „Nema pohlepe u poslovanju. Pouzdani su, što ih u podzemlju čini vrlo poželjnim partnerima."\nA nasilna reputacija? „Već 15 godina radim na najvišim nivoima sa međunarodnim obaveštajcima. Uvek se neka grupa opisuje kao najnasilnija i najstrašnija, uvek je najnovija banda ujedno i najopasnija. To ima veze sa stvarnošću koliko i Taken filmovi. Rekao bih da balkanske kriminalne grupe, pa tako i albanske, nisu ni manje ni više nasilne od bilo kojih drugih."\nSlično misli i Jana Arsovska, kriminolog i stručnjak za albansku mafiju sa Univerziteta grada Njujorka. U svojoj knjizi ( Decoding Albanian organized crime: culture, politics and globalization) Arsovska ističe da se o albanskom nasilju više priča nego što se ono uočava. Njihove žrtve su retko pripadnici drugih grupa; brutalna reputacija obično je dovoljna da bi se željeni rezultati ostvarili bez stvarne primene nasilja.\nDeo reputacije dolazi iz Amerike, gde su se albanski narko karteli ( Wolfpack, Thaqi, itd.) razvili u saradnji sa italijanskom mafijom, da bi u seriji racija i grupnih hapšenja bili neutralisani između 2011. i 2014.\nArsovska smatra da je Thaqi organizacija postavila šablon po kom su albanski mafijaši počeli da posluju u UK. Uvozili su kokain iz Južne Amerike u SAD i Evropu unutar luksuznih automobila čiji su distributeri bili sasvim legitimni; isporuke su išle direktno iz Venecuele na Balkan.\nNedugo potom, albanske bande unutar UK počele su da šalju svoje predstavnike u Južnu Ameriku gde bi direktno kupovali tone droge. Jedan britanski krijumčar kokaina anonimno kaže sledeće: „Shvatili su da je najbolji model da se kokain kupi direktno, onda prosledi u Albaniju gde imaju potkupljene zemljake na carini. Kad ga tamo prihvate, lakše im je da ga prenesu u Britaniju preko postojećih krijumčarskih puteva, i zatim ovde distribuiraju preko veoma dobro organizovane mreže dilera. Veliki procenat kokaina ovim putem stiže u zemlju. Albanci su danas poznati po presovanju kokaina na kilo, čistoće negde od 60% do 70%."\nAlbanske bande samo su poslednja u dugom nizu stranih kriminalnih grupa koje unutar granica UK žanju zaradu od trgovine drogom, i odvajaju za penziju kod kuće. Potražnja za kokainom je ogromna, otvorenih oružanih sukoba između bandi još nema, pa je sva prilika da će im se uskoro i druge grupe pridružiti.\nSrbija na spidu: Koliko ga uzimate i šta je zapravo u njemu


Zvezda podnela tužbu u Parizu\nOktobar 18, 2018 21:42\nFudbalski klub Crvena zvezda podneo je danas tužbu u Parizu zbog klevete i narušavanja ugleda kluba, usled optužbi o navodnom nameštanju utakmice Lige šampiona protiv Pari sen Žermena.\nZvezda navodi da je cilj tužbe da se identifikuju i kazne odgovorni za lažne optužbe.\n"Zbog toga je klub angažovao advokate Erika Dipon Moretija i Antoana Vea. Fudbalski klub Crvena zvezda je šokiran neverovatnim optužbama o navodnom nameštanju meča sa Pari Sen Žermenom 3. oktobra 2018. Apsolutno nema dokaza koji podržavaju ove optužbe koje su očigledno rezultat anonimne i zlonamerne dojave", navodi se u saopštenju.Zvezda navodi da je spremna da u potpunosti saradjuje sa istražnim vlastima.\n"Crvena zvezda namerava da brani svoju čast, kao i čast svoje uprave, igrača i navijača i ponovo potvrdjuje posvećenost fudbalskim vrednostima i integritetu sporskih takmičenja", piše u saopštenju kluba.\nFrancuski mediji su nekoliko dana posle utakmice objavile vest da je visoki zvaničnik Crvene zvezde u kladionici uplatio pet miliona evra na poraz crveno-belih od pet golova u drugom kolu Lige šampiona od Pari sen Žermena.\nUtakmica igrana 3. oktobra na stadionu Park prinčeva završena je pobedom domaćina od 6:1.\nBudućnost traži poništavanje finalne serije 5\nBudućnost traži od ABA lige da poništi finalnu seriju 20\nZvezdi titula i Evroliga sa 43 poena razlike! 7\nHaos u "Pioniru", napadnuti košarkaši Budućnosti, Podgoričani napustili parket 21\nKrajinović bolji od Sepija u Budimpešti 6


Predstava "Mirka" odigrana pred više od 200 školaraca u Domu kulture u Gradišci\nGRADIŠKA - Oko 200 gradiških osnovaca u srijedu (31. oktobar 2018.) su u punoj sali Doma kulture u Gradišci odgledali saobraćajno-obrazovnu predstavu "Mirka" i tom prilikom učili osnovna pravila bezbjednog učestvovanja u saobraćaju. Riječ je o interaktivnoj predstavi koja ima za cilj da učenici ranoškolskog uzrasta kroz predstavu i igru prepoznaju opasnosti koje vrebaju u saobraćaju i koja ih uči da budu dobri i odgovorni pješaci i biciklisti. Đacima prvih, drugih i trećih razreda gradiških osnovnih škola su poslije predstave podijeljeni saobraćajno-obrazovni materijali - bojanke i slikovnice pod nazivom "Deset lekcija koje život znače". Druženje sa mališanima iz Gradiške organizovali…\nVozači, provjerite stanje na GP Gradiška, Rača, Zupci i Brod putem internet stranice AMS RS\nBANJALUKA - Auto-moto savez Republike Srpske (AMS RS) poziva sve vozače iz Republike Srpske i BiH da se prije polaska na put u inostranstvo ili u povratku u BiH preko graničnih prelaza (GP) Rača, Zupci, Brod i Gradiška upoznaju sa trenutnim stanjem saobraćaja na tim graničnim prelazima putem video kontrole dostupne na internet stranici i mobilnoj aplikaciji AMS RS. AMS RS je na ovaj način omogućio vozačima da se upoznaju sa trenutnim stanjem na graničnim prelazima Rača, Zupci, Brod i Gradiška prije polaska na putovanje kako bi u slučaju gužvi odabrali drugi, alternativni granični prelaz. AMS RS namjerava da u…


Istraživanje: Exit doneo Srbiji i Novom Sadu 13 miliona evra\nIzvor: N1 televizija, 13.Okt.2018, 12:44 (ažurirano 02.Apr.2020.)\nIstraživanje koje se redovno sprovodi za vreme Exit festivala pokazalo je da je festival tokom 2018. imao ekonomski doprinos na turističku privredu Novog Sada i Srbije od 13.3 miliona evra, naveo je Exit.\nNa ovu brojku treba dodati, po svim procenama, još veću vrednost promotivne kampanje Exita u čak 36 svetskih zemalja, koja u fokus pored festivala stavlja upravo Petrovaradinsku tvrđavu, Novi Sad i Srbiju. Istraživanje je, pored demografske strukture posetilaca koji su u >> Pročitaj celu vest na sajtu N1 televizija << našu zemlju stigli iz preko 70 zemalja sveta, obuhvatilo i njihovu prosečnu potrošnju, ali i muzički ukus, opšti utisak o festivalu, kao i gradu u kojem se održava.\nOvogodišnji Exit festival tokom četiri dana ostvario je posetu od gotovo 200.000 ljudi, a primetan rast zabeležen je među posetiocima koji su došli van Evrope, kojih je bilo rekordnih 10 odsto. Među njima prednjače posetioci iz Australije, SAD i Turske, dok su zabeleženi dolasci i iz nekih veoma dalekih zemalja poput Kolumbije, Indije, Japana, sa Kajmanskih ostrva, iz Katara i Singapura. Tradicionalno veliki broj posetilaca došao je iz država bivše Jugoslavije, njih 18,7 odsto, dok je iz zemalja Zapadne Evrope došlo 20,4 odsto posetilaca, među kojima su prednjačili ljubitelji festivala iz Nemačke, Holandije, Francuske, Velike Britanije, Austrije, Italije, Danske, Irske i Španije.\nIz zemalja Istočne Evrope stiglo je 12,8 odsto posetilaca, a najviše iz Mađarske, Grčke, Rumunije, Bugarske, Poljske i Slovačke. Kada se posmatra broj posetilaca po gradovima, pored Novosađana najviše posetilaca na Exit dolazi iz Beograda, Londona, Amsterdama, Zagreba, Sarajeva, Ljubljane, Budimpešte, Pariza, Berlina, Banja Luke, Istanbula, Osijeka, Niša, Tuzle, Ankare, Frankfurta, Subotice, Roterdama, Marseja, Sombora, Izmira, Zrenjanina, Segedina, Kragujevca, i mnogih drugih.\nČak 70 odsto stranaca koji su došli na Exit su ove godine u Novom Sadu bili prvi put, dok je 91,1 odsto ukupnog broja "Egzitaša" u Evropsku prestonicu kulture došlo samo zbog festivala. Visokoobrazovani posetioci činili su već standardnih 80 odsto od ukupnog broja, a među posetiocima na Petrovaradinskoj tvrđavi ove godine najviše je bilo zaposlenih, njih čak 51,4 odsto, koje prati očekivano visok broj studenata od čak 40,7 odsto.\nU Srbiji tokom Exit festivala, po istraživanjima TIM centra, ubedljivo su najviše trošili turisti iz Zapadne Evrope, prosečno 585 evra, a prate ih turisti iz vanevropskih zemalja, koji su ostavljali u proseku 584 evra. Posetioci iz Istočne Evrope ostavljali su lokalnoj privredi 517 evra, dok su među posetiocima iz regiona najviše trošili Slovenci 491 evro, a najmanje gosti iz BiH 340 evra. U navedene iznose uključeni su samo troškovi koji ostaju domaćim kompanijama, poput smeštaja, lokalnog prevoza, ishrane, pića, suvenira i slično.\nNajveći broj posetilaca festivala, njih čak dve trećine, iznajmljivali su sve vrste smeštaja, od stanova i apartmana do hostela i hotela, a pored onih koji su se vraćali svojim kućama posle provoda, manji deo činili su i posetioci sa smeštajem kod prijatelja ili rodbine.\nInostrani turisti ocenili su Exit 2018. prosečnom ocenom 4.34, dok je kod gostiju koji su na Exitu prvi put ta ocena nešto veća i iznosi 4.47. Zanimljivo je da su posetioci pozitivno ocenili produkcioni iskorak na glavnim binama festivala, dajući visoku ocenu od 4.49 za tehničku produkciju, dok je osećaj bezbednosti na festivalu takođe visoko ocenjen sa ocenom 4.30.\nDanas: EXIT ove godine doneo Novom Sadu i Srbiji 13,3 miliona evra\nB92: EXIT doneo Novom Sadu i Srbiji novih 13,3 mil €\nBlic: EXIT ove godine doneo Novom Sadu i Srbiji novih 13,3 miliona evra\n13.Okt.2018: N1 televizija


Dodik placa novcem Vlade Srbije\nizvor: rse foto: rfe 12.10.2017.\nNa poseban račun u Republiku Srpsku leglo je pet i po miliona evra donacije koju je Vlada Srbije početkom septembra iz budžetskih rezervi usmerila za opštine u tom delu Bosne i Hercegovine i za pet opština u Federaciji u kojima žive Srbi.\nPažnju privlači najpre činjenica da se novac izdvaja iz budžetskih rezervi, a zatim da novac nije usmeren u konkretne projekte po uobičajenoj proceduri, kažu naši sagovornici koji tumače ovo ulaganje kao političku podršku predsedniku Republike Srpske Miloradu Dodiku, jer se novac slio na, doduše poseban, ali ipak račun Vlade Republike Srpske. Pitali smo i šta građani Srbije misle o takvom trošenju njihovog novca.\nSrbija godišnje redovnim putem i redovnom procedurom iz predviđenih budžetskih sredstava izdvaja za ukupno dva miliona Srba koji žive u državama regiona milion i dvesta hiljada evra. To je, kaže Aleksandar Čotrić, član skupštinskog Odbora za dijasporu i Srbe u regionu, nesrazmerno sumi od 5,5 miliona evra.\n“To je pet puta veća suma nego što se za sve Srbe, odnosno državljane Srbije izdvaja putem redovnog finansiranja”, navodi Čotrić.\nRedovna procedura za dobijanje sredstava je sasvim drugačija, objašnjava naš sagovornik. Raspisuje se konkurs za projekte jednom godišnje. “Vrlo je komplikovana procedura za dobijanje sredstava koja se sprovodi na uobičajeni način.”\nNa naše pitanje kako će se ta sredstva utrošiti, ministarstvo finansija Vlade Republike Srpske nam je odgovorilo - projekti će biti izabrani u saglasnosti sa načelnicima opština. Na nedavnom sastanku načelnika opština sa predsednikom RS Miloradom Dodikom, predsednik Saveza opština i gradova Republike Srpske Ljubiša Ćosić je rekao:\n“Projekti se odnose na izgradnju obdaništa, putne infrastrukture, studentskih domova, sportskih dvorana, trgova, kao i na rekonstrukcije pješačkih mostova…”\nBivša ministarka finansija u Banja Luci Svetlana Cenić, sada direktorka Regionalnog poslovnog kluba, međutim, postavlja pitanje:\n“Ko će ocenjivati projekte, koji su kriterijumi? To su nepoznanice.”\nOva donacija, kaže Aleksandar Čotrić praktično je politička podrška Miloradu Dodiku:\n“Sigurno će to biti protumačeno kao podrška Stranci nezavisnih socijaldemokrata i Miloradu Dodiku. A Srbija bi trebalo da ima podjednak odnos prema svim političkim opcijama.”\nSlično razmišlja i Svetlana Cenić: “Svaka takva pomoć je zapravo politička podrška Miloradu Dodiku, jer Republika Srpska je na neki način u izolaciji. Investicija nema, investitori ne dolaze, Milorad Dodik je na crnoj listi američke administracije, niko ga ne poziva, nikuda ne ide, jedini mu je izbor - Srbija”. Ona se pri tom čudi da Vlada Srbije sredstva građana usmerava u Republiku Srpsku, pored siromaštva u mnogim lokalnim zajednicama u samoj Srbiji:\n“Samo pogledajte kako izgleda jug Srbije!”, kaže Cenić.\nNaša dopisnica Milena Kuzmanovic zabeležila je reakcije građana Valjeva:\nDa li će Odbor za dijasporu i Srbe u regionu tražiti bliže informacije o ovoj donaciji, pitali smo Čotrića iz poslaničke grupe Srpske napredne stranke.\n“Vlada po zakonu ima ovlašćenje da odredi iznose koje će za određene namene da raspodeli. Mi kao skupštinski Odbor možemo tek naknadno da o tome raspravljamo ali to onda nema uticaja na vladine odluke”, kaže Čotrić.\nNadležnima u Vladi Srbije uputili smo nekoliko pitanja u vezi sa tom odlukom o donaciji, između ostalog i da li je dogovoreno gde će se tačno utrošiti novac, na koje projekte, ili je to stvar odluke banjalučkih vlasti, ali ni posle tri nedelje nismo dobili odgovor.\nInače, Vlada Srbije je pre dve godine izdvojila pet miliona evra za Srebrenicu, a uskoro će u Podgorici biti otvorena Srpska kuća u čije je osnivanje, prema infromacijama iz Crne Gore, Vlada Srbije izdvojila 3,4 miliona evra. Ideja je da to bude kuća svih srpskih institucija u toj državi.\nDa li su ovo prvi koraci Vlade rešene da napravi zaokret u politici prema rasejanju, posebno prema Srbima u regionu, ostaje da se vidi. To nagoveštava i najavljena Deklaracija o Srbimau regionu koja se netransparentno priprema a koja je uznemirila one kojima je još sveže sećanje na Memornadum SANU sa sličnom temom u predvečerje povampirenja srpskog nacionaizma.\nInače, zagovornici veće, kako se to kaže “brige” matice za Srbe u regionu, iznose podatak da Srbija izdvaja za njih sedam puta manje nego što Hrvatska izdvaja za svoju dijasporu i čak skoro 300 puta manje od onoga što Mađarska izdvaja za svoje građane u rasejanju.\nOpozicioni juriš na Dodika


Zvezda 'baca karte' na Vasilića - Sportske.net\nZvezda 'baca karte' na Vasilića\nNakon što je Partizan sebi privoleo najtraženijeg desnog beka Jelen Superlige, komšije sa druge strane Topčiderskog brda okrenule su se Jovici Vasiliću.\nViše silom, nego milom, fudbalski klub Crvena zvezda morao je da odustane od pokušaja da Miroslava Vulićevića privoli u svoje redove.\nDoskorašnji desni bek Vojvodine pristao je da se nakon isteka ugovora sa novosadskim superligašem preseli u Humsku čime je najcenjeniji igrač na pomenutoj poziciji našao novi angažman.\nZvezda je usled takvog raspleta događaja, a imajući u vidu da je ostala bez Marka Vešovića, morala da se okrene Jovici Vasiliću.\nDefanzivac Slobode iz Užica ima još šest meseci ugovora sa klubom za koji nastupa i kao takav je "laka meta" za one koji ga žele u svojim redovima.\nIstina je da će Sloboda zahtevati određenu svotu kao obeštećenje ali će ona biti znatno manja no da Vasilić ima više vremena do isteka tekućeg ugovora.\nVasilić bi na "Marakanu" mogao da stigne kao konkurencija Marku Petkoviću na poziciji desnog beka ali će Zvezda pre svega morati da reši svoje finansijske probleme kako bi uopšte mogla da počne da razmišlja o mogućnosti da se pojačava tokom zimskog prelaznog roka.


Plaza centri ulažu 500 miliona dolara u Srbiji\nGeneralni direktor izraelske kompanije za gradnju i razvoj nekretnina Plaza centri Ran Štarkman izjavio je da će ta kompanija u Srbiji investirati najmanje 500 miliona dolara. "Srbija je zemlja sa velikim potencijalom, ekonomski napreduje i tu ćemo fokusirati svoje poslovanje u narednih tri do pet godina", rekao je Štarkman i dodao da su Plaza centri spremni da investiraju u Srbiju, i da žele da budu deo lokalne ekonomije, kojoj su potrebni šoping centri i hoteli, koje nameravaju da grade.\nWal-Martov koncept trgovina Marketside konkuriše Tescou\nWal-Mart, najveći američki trgovački lanac, otvara na jesen prvu u nizu trgovina u sklopu koncepta malih trgovina životnih namirnica Marketside, od kojih će četiri trgovine biti na području Feniksa i direktno će konkurisati Tescovom lancu 'Fresh&Easy'.\nTrgovine Marketside – površine 15 hiljada kvadratnih metara – su skoro za dve trećine manje od sadašnjeg najmanjeg formata trgovina koji lanac poseduje; odnosno čine trećinu od 45 do 48 hiljada kvadrata koliko ima Wal-Martov Neighborhood Market.\nInvesticije trgovinskih lanaca u Vojvodini\nSudeći po interesovanju stranih i najvećih domaćih trgovinskih kuća, vojvođanska trgovina u narednih par godina trebalo bi da dobije drugačiju sliku, po mnogo čemu sličniju evropskoj. Velike planove na tržištu maloprodaje u Vojvodini imaju već prisutni trgovci ali neka zvučna svetska imena tek treba da nam stignu. Najjača su svakako „Plaza“ i „Špar“, ali ravnicu merkaju i manji trgovci, naročito oni iz susedstva.\nLidl Hrvatska prošlu poslovnu godinu završio sa gubitkom\nLidl Hrvatska, nemački lanac supermarketa koji je pre godinu i po ušao na hrvatsko tržište, prošlu poslovnu godinu završio je sa gubitkom od 31,72 miliona evra. Kako danas na sajtu piše Biznis.hr, gubitak nemačkog trgovačkog lanca koji prodaje hranu, piće i sredstva za higijenu, odnosi se na period od marta prošle do marta ove godine.\nStrana 232 od 245


VUČIĆ: Zajednički Dan sećanja na stradale Srbe - 5. avgust! - Informer\nVUČIĆ: Zajednički Dan sećanja na stradale Srbe - 5. avgust!\nPremijer Srbije Aleksandar Vučić izjavio je danas da su Vlada Srbije i Vlada Republike Srpske donele odluku da zajednički obeležavaju 5. avgust kao Dan sećanja na stradale i prognane Srbe\nVučić je na konferenciji za novinare posle zajedničke sednice dve vlade rekao da će se taj dan obeležavati zajednički, kao što će, između ostalog, biti obeležen i Vidovdan.\nOn je takođe ukazao da dve vlade, kao i Srbija i RS, imaju dobru, uspešnu saradnju i smatra da će ona biti i još bolja.\n- Razume se da Srbija poštuje integritet BiH ali i zna se kakav odnos Srbija ima prema RS i spremna je da ukoliko RS bude imala bilo kakvih problema, pomogne. Srbija će biti mesto na koje će RS moći da se osloni i uvek će biti spremna da pruži finansijsku pomoć - poručio je srpski premijer .\nZajednička sednica dve vlade Srbija Republika Srpska Dan sećanja na žrtve\nDAČIĆ: Ne mešamo se u glasanje, ali se mešamo u opstanak Republike Srpske\n18:05 Beograd 0\nNIKODIJEVIĆ: Otvaramo vrata privrednicima SRBIJE I REPUBLIKE SRPSKE!


Rok za uklanjanje mosta 40 dana, a nova ulica bi tek trebalo da se ucrta u planove | Boom93\nRok za uklanjanje mosta 40 dana, a nova ulica bi tek trebalo da se ucrta u planove\nUprava gradske opštine Kostolac zaključila je ugovor sa firmom Imetak iz Smedereva za izvršenje radova na uklanjanju nadvožnjaka u Kostolcu. Ugovor je zaključen 12.oktobra na iznos od 9,9 miliona dinara, bet poreza, a na sajtu Uprave za javne nabavke informacija o tome objavljena je juče.\nfoto: MMV, arhiva\nMost koji je izgrađen kao automobilski nadvožnjak, iznad pruge koja je nekad povezivala taj grad sa Požarevcem, nije u funkciji od oktobra 2018.godine kada je rešenjem inspekcije zatvoren za saobraćaj.\nFirmi „Imetak“ ugovorom je određen rok od 5 dana za izradu projektno-tehničke dokumentacije, dok je rok za završetak radova 40 dana od uvođenja izvođača u posao, odnosno predaje rešenja o odobrenju za rušenje i upisa u građevinsku knjigu.\nSmederevska firma je u zajedničkoj ponudi sa preduzećem „Gafa“ iz Novog Sada bila jedan od dva ponuđača u javnoj nabavci. Drugu grupu činile su firme „Hidroteam Solutions“ iz Beograda,„Bauwesen“ iz Lazarevca i „Eko maber inženjering“ iz Pančeva. Druga grupa ponuđača ispostavila je nižu cenu, 7.885.320,69 dinara (bez poreza), ali je ta ponuda odbijena sa obrazloženjem da nije ispunila uslove za poslovni kapacitet ni po jednom dostavljenom dokazu.\nČelični most je dug oko 150 metara i sastoji se od nosive čelične konstrukcije za dve kolovozne trake, pešačkog dela mosta od čelične konstrukcije i prilaznih armiranobetonskih rampi prema mostu.\nUmesto nadvožnjaka, u budućnosti bi trebalo da se izgradi nova saobraćajnica koja će biti u nivou okolnog terena.\nSkupština Požarevca je na sednici 9.oktobra usvojila predlog odluke o izradi plana detaljne regulacije „Prvomajska“ u Kostolcu. Kako je navedeno u odluci, naročiti cilj izrade PDR-a je regulacija saobraćaja između ulica Bože Dimitrijevića i Karađorđeve koje su ranije bile povezane nadvožnjakom. Rok za izradu ovog plana je 9 meseci od potpisivanja ugovora za izradu.\nKako je na skupštini rekao gradonačelnik Saša Pavlović nakon PDR-a uslediće izmena Plana generalne regulacije, a nakon toga izrada projektne dokumentacije za novu ulicu.\nŠto se tiče uklanjanja postojećeg nadvožnjaka, jedna od obaveza izvođača je da očisti gvožđe od kojeg je most sačinjen, te da u saradnji sa stručnim nadzorom izvrši selekciju izdvajajući one delove koji po kvalitetu mogu da se prodaju kao sekundarna sirovina. Nakon toga bi takvo gvožđe bi trebalo da se otpremi na lokaciju koju će da odredi lokalna uprava i na kojoj će se izvršiti primopredaja.\nGvožđe koje je oštećeno na takav način da ne može da se iskoristi kao predmet prodaje sekundarne sirovine, izvođač je dužan da ukloni na način u skladu sa važećim Zakonom o upravljanju otpadom.\nOznakeKostolac most nadvožnjak Požarevac Ugovor ulica\n25. oktobra 2020. u 08:54\nopet šamari ,mora tako.Biznis ali fer


Da li je ovo izgled novog Jeep Compass ili Patriot modela? - AUTOMOBILI\n15/06/2021 2:35:15 PM\nNASLOVNA / KONCEPTI / Da li je ovo izgled novog Jeep Compass ili Patriot modela?\nU poslednje vreme su u nekoliko navrata uslikani maskirani testni primerci Jeep vozila koje treba da nasledi Compass i/ili Patriot. Iako se u početku pretpostavljalo da će novi model dobiti i novo ime, Jeep je odlučio da zadrži jedno od dva stara imena. To znači da će novi model nositi ime Compass ili Patriot, ali se za sada detalju još uvek ne znaju. U svakom slučaju, novi Jeep će biti zvanično predstavljen tokom marta na sajmu automobila koji će se održati u Njujorku. Ovaj model se bazira na istoj bazi kao i Jeep Renegade, dok će se ispod haube naći niz motora zapremine od 1.4 do 2.0 litara. Manji agregati će koristiti benzin, dok će veći 1.8 i 2.0-litarski motori upotrebljavati dizel kao pogonsko gorivo.\nŠto se izgleda tiče, još uvek ništa nije sigurno, ali Omniauto.it je objavio svoju viziju u novom renderu. U situaciji kada je uslikan testni primerak u više navrata, nezavisni dizajneri imaju dosta za šta mogu da se uhvate, tako da je render sasvim izvesno vrlo sličan finalnoj verziji novog modela. Tu možemo da primetimo i da ukoliko Jeep prema izgledu bude davao ime ovom modelu, on definitivno treba da nosi naziv Compass, jer sa Patriot modelom ima zaista minimum sličnosti.\nTagoviAutomobili compass fotografija izgled Jeep jeep compass jeep patriot moguci izgled patriot render slika\nPrethodno Pojavila se sjajna reklama za novi Renault Megane [Video]\nSledeće Nova Toyota RAV4 u Srbiji po ceni od 25.700 EUR


Tag / Baraž za SP u Kataru 2015. / Vesti online\nBaraž za SP u Kataru 2015.\nSelektor Vladan Matić najavio ostavku posle poraza u Brnu\nSelektor rukometne reprezentacije Srbije Vladan Matić najavio je danas da će podneti ostavku zbog neuspeha u baražu za Svetsko prvenstvo 2015. godine u Kataru i ubedljivog poraza od Češke.\nŠok u Češkoj: Srbija ne ide na SP 2015!\nMuška rukometna reprezentacija Srbije nije uspela da se plasira na Svetsko prvenstvo u Kataru 2015. godine, pošto je danas u Brnu, u revanš utakmici baraža, izgubila od Češke rezultatom 21:33...\nBaraž za SP: Srbija sa plus osam ide u Češku!\nRukometna reprezentacija Srbije je pobedila reprezentaciju Češke u Nišu rezultatom 23:15 (13:6) u prvoj utakmici baraža za Svetsko prvenstvo 2015. godine u Kataru.\nSelektor muške rukometne reprezentacije Srbije Vladan Matić je saopštio spisak igrača za utakmice protiv Češke, u baražu za Svetsko prvenstvo 2015. godine u Kataru.


Međutim, legendarni tehničar nema dozvolu vlasnika Peruđe Sirćija, koji želi da se Grbić fokusira samo na klub.\n- Nikolin ugovor ne predviđa mogućnost da radi i u klubu i u reprezentaciji - podvukao je više puta Sirći.\nIpak, to nije omelo Sviderskog da i dalje želi Grbića na mestu selektora. Ne bi trebalo zaboraviti da je sadašnji predsednik Poljske federacije bio na čelu Zakse, koja je u maju ove godine sa Nikolom osvojili Ligu šampiona.\nPoljska odbojka izbor selektora Nikola Grbić\nNEVEROVATNE vesti nam dolaze sa Evropskog prvenstva u rukometu. Naime, Nikola Karabatić igra iako je pozitivan na virus korona.


Srbija pozvala evropske posmatrače da prate izbore 21. juna\nGlasačka kutija na izborima za grad Beograd, 4. mart 2018. godine\nZvanični Beograd je uputio poziv evropskim institucijama da pošalju posmatračke misije za predstojeće izbore u Srbiji, potvrđeno je Radiju Slobodna Evropa (RSE) u sedištu Evropske komisije (EK).\n“Važno je da se uspostave uslovi da međunarodna posmatračka misija na čelu sa ODIHR-om (Kancelarija OEBS-a za demokratske institucije i ljudska prava) nastavi i prati uslove, kampanju i sprovođenje izbora u Srbiji”, stoji u pisanom odgovoru iz pres službe EK.\nGodfri: Važno je da 21. juna svi izađu na izbore u Srbiji\nZvaničnici Evropske komisije su naglasili takođe da su vlasti Srbije ranije već uputile poziv ODHIR-u da prate parlamentarne izbore, koji će se održati 21. juna, te da je takav poziv sada upućen i Evropskom parlamentu.\nRanije, je EK pozvala zvanični Beograd da omogući uslove za slanje međunarodnih posmatračkih misija kako bi se pratio celokupan izborni proces u zemlji. Briselski zvaničnici takođe očekuju od srpskih vlasti da ispoštuju obaveze koje su preuzete u unutarstranačkom dijalogu sa Evropskim parlamentom (EP).\nTanja Fajon, evropska zastupnica i šefica delegacije EP za saradnju sa Srbijom, pozvala je sve političke snage i građane da se uključe u izborni proces kako bi se osigurala što veća zastupljenost i promocija različitih ideja i doprinosa koji jačaju pluralizam i osnažuju demokratiju.


Osvajač zlatne medalje na prošlogodišnjem U18 Eurobasketu i nekadašnji lider juniorskog tima crveno-belih postao je slobodan igrač.\nNa klupskom sajtu saopšteno je da je sa mladim igračem sporazumno raskinut ugovor i da mu Zvezda želi „puno uspeha i dobro zdravlje u nastavku karijere”.\nPaunović je letos potpisao četvorogodišnji ugovor sa crveno-belima, a prvu sezonu proveo je na kaljenju u FMP-u, za koji je na 11 mečeva ABA lige beležio u proseku tri poena, 0,7 skokova i 0,7 asistencija.\nSa U18 selekcijom Srbije osvojio je zlato na Eurobasketu u Slovačkoj 2018. dok je ovog leta igrao za U-19 selekciju na Svetskom prvenstvu na Kritu, gde su „orlići” zauzeli sedmo mesto. Tamo je imao učinak od 7,3 poena, 4,6 skokova i 4,4 asistencije po utakmici.


Nakon neslavnog akterstva u knjizi Crap Cars, Yugo je akter, i to glavni, u još jednoj knjizi “The Yugo: The Rise and Fall of the Worst Car in History” Jasona Vuića, a čiju je recenziju napravio i čuveni Wašington post.\nKao što se da videti iz naslova, Yugo je dobio epitet najgoreg automobila u istoriji, ali naravno na američkom tlu. Daleko od toga da se radi o zapravo najgorem automobilu, ima mnogo više pretendenata za ovu poziciju od našeg Yuga, a knjiga u pravo govori o genezi ovakve percepcije u glavama amerikanaca. Vuić je tokom rada na knjizi intervjuisao sve koji su bili uključeni u “posao veka”, od New Jerseya do Kragujevca, sa sve čuvenim matermajndom Malcolmom Bricklinom – prvim čovekom kompanije Yugo Of America.\nUvidom u knjigu (možete to i preko Amazon previewa) saznaćemo nepoznate detalje, poput toga da originalna ideja prodaje Yuga u Americi pripada čehoslovaku (tadašnjem) Miroslavu Kefurtu (čiji je otac u Pragu trgovao polovnim automobilima) koji je 1984. godine uvezao tri primerka Yuga 45 koje je izložio na Los Angeles AutoShowu. Kefurt je trbuhom za kruhom otišao u Sad 1969. godine, da bi ubrzo napravi obiznis reparacije i prodaje Honde 600 – malog automobila koji je najviše bio nalik njegovovom CZ idealu Fiatu 600.\n1982. godine saznao je da se socijalistička Jugoslavija prema za proizvodnju novog hečbeka zasnovanog na Fiatu 127 sa motrotom od 903 kubika i snage 45KS. Sama Zastava planirala je da napravi izvoz Yuga u veiku Britaniju, ali ne i u SAD, što je Kefurt uvideo kao priliku za biznis – uvoz jeftinih vozila.\nIste godine, Kefurt odlazi do najbližeg jugoslovenskog konzulata u San Francisko, i preko trgovinskog atašea stupa u kontakt sa kragujevačkom Crvenom Zastavom. Nikada nije stigao do Kragujevca ali je slutio da Yugo može da proda amerikancima jer se u osnovi radi o Fiatu, poznatu američkim kupcima.\nIako su ga i iz same Crvene Zastave uveravali da Yugo ne može da prođe na američkom tlu, Kefurt je bio uveren u suprotno, pa je krjem 1983. preko Genexa uspeo da dobije prava za uvoz Yuga u Kaliforniju. Zapravo, nije bilo nikakvog ugovora nit aranžamana, osim jednog teleksa iz Zastave(?!) A u teleksu je pisalo da počevši od modela za 1985. Zastava se obavezuje da će isporučivati 5.000 vozila godišnje. Sa ovim teleksom, Kefurt je uvezao 1983. ona tri Juga i prikazao ih na sajmu u LA-u, a sva tri koštala su ga 7.200 dolara. Tako je postao CEO kompanije YugoCars inc.\nAko vas je ovaj uvod zainteresovao, obavezno nabavite ovu zanimljivu knjigu.\nTags Fiat 127, Honda 600, Jugoslavija, Malcolm Bricklin, Miroslav Kefurt, Yugo, YugoCars, Zastava Author Goran Aničić\nPrevious Previous post: Izlet do Stražilova praćen sa My Track aplikacijom\nNext Next post: Facebook tipologija likova\nCategories Automobili, VideoPosted on 16. September 2010 16. September 2010\nNajbolji Drift ikada\nOpen Ken Block i opet sjajan vožnja, vrhunska kontrola vozila, i sjajni video kao rezultat. Uživajte u vrhunskom umeću driftinga: ...\nLeave a comment on Najbolji Drift ikada\nNajbrža srpkinja na svetu Danica Patrick, jedina žena koja je trijumfovala na jednoj IndyCar trci (američka verzija Formule1), juče je na treningu pred veliku trku Indijanapolisa oborila timskog kolegu. Na sreću, nije bilo težih posledica ;) ...\nLeave a comment on Najbrža srpkinja obara s nogu\nLeave a comment on WordPress u infografici\nCategories RelaxPosted on 20. April 2012\nPut oko sveta za 103 dana\nLeave a comment on Put oko sveta za 103 dana\nCategories Dizajn, RelaxPosted on 22. November 2013 22. November 2013\nLeave a comment on RC model Lade Nive\nCategories InternetPosted on 19. November 2006\nBloger u srpskom parlamentu\nLeave a comment on Bloger u srpskom parlamentu


Naredba o merama sprečavanja širenja afričke kuge svinja\nTanjug 2. februara 2019. 15:13\nBEOGRAD – U cilju suzbijanja i sprečavanja širenja zarazne afričke kuge svinja (AKS) u Srbiju, Ministarstvo poljoprivrede, šumarstva i vodoprivrede izdalo je naredbu o preduzimanju niza mera koje se prevashodno odnose na strogu kontrolu prometa i uvoza živih svinja i proizvoda svinjskog porekla u zemlji.\nPrema naredbi, uvozna dozvola može da se izda ako ne postoji rizik po zdravlje životinja što se utvrđuje u skladu sa Zakonom o veterinarstvu i Direktivom Uprave za veterinu kojom je jasno precizirano postupanje po svakom zahtevu.\nTakođe, određena su dva područja – područje umerenog rizika i područje visokog rizika i donete mere koje se sprovode na tim teritorijama.\n„Neohodno je nalaganje konkretnih mera koje treba da sprovode sve relevantne institucije i organizacije pored Ministarstva, tako i vlasnici i držaoci životinja, lovci i korisnici lovišta“, stoji u saopštenju Ministarstva.\nAKS je zarazna virusna bolest domaćih i divljih svinja koja se prenosi kontaktom zaraženih sa zdravim svinjama, kontaminiranom hranom i vodom, odećom i obućom, inficiranim predmetima i opremom, prevoznim sredstvima, stajnjakom, glodarima, insektima.\nZa ovo oboljenje ne postoji terapija niti vakcina, a u slučaju pojave bolesti sprovode se radiklane mere uništavanja životinja na zaraženom području.\nSrpska lista kažnjena sa 6.000 evra\nDanas: Stručnjaci zaobidjeni u odlučivanju o gondoli na…


TRAŽIMO SVEŽE IDEJE | Fondacija za omladinsku kulturu Danilo Kiš\nTRAŽIMO SVEŽE IDEJE\nFOKUS Fondacija za omladinsku kulturu i stvaralaštvo poziva mlade ljude da svojim idejama unaprede kulturnu ponudu našeg grada! U obzir dolaze predlozi projekata za koje bi njihovi autori voleli da budu realizovani u sklopu programskog rada FOKUS Fondacije tokom 2009. godine. Predlozi bi trebalo da se odnose na omladinsku kulturu i stvaralaštvo, i to na aktivnosti kojima se Fondacija do sada nije direktno bavila.\nUkoliko imate sveže ideje i želite da kreirate kulturnu politiku za mlade, ispunite formular (www.fokus-su.rs) i pošaljite ga na našu adresu. Ukoliko vaš projekat uđe u uži izbor, bićete pozvani na razgovor, a ukoliko iskažete interesovanje, naći ćete se u timu koji će vaš projekat realizovati!\nAkcija „Tražimo sveže ideje“ sprovodi se u cilju poboljšanja kulturne ponude za omladinsku društvenu grupu na teritoriji Grada Subotice. Jedan od centralnih ciljeva ove akcije ogleda se u pokušaju podsticanja participacije mladih u javnom i kulturnom životu, a pravo učešća u akciji imaju pojedinci, udruženja građana i neformalne organizacije sa teritorije Grada Subotice.


BEOGRAD - Posle kraće pauze, Velimir Ilić, ministar za kapitalne investicije, ponovo je "u formi". Baš kad se učinilo da je (konačno) prestao sa uvredama i nedoličnim rečnikom na račun novinara, opet je nastavio u starom maniru. To što on ima običaj da se malo-malo pa istrese na predstavnike sedme sile, moguće da je njegov problem. Ali, Ilić je ipak visoki državni funkcioner i ako već sam ne zna kako da javno nastupa, sigurno bi neko trebalo da mu skrene pažnju na to - u ovom slučaju, po opisu posla, premijer Koštunica.\nKao i na činjenicu da jednostavno ne želi da raspravlja o "aferi lokomotive". Međutim, upravo iz premijerove stranke poručuju da u ovom trenutku, kad se rešavaju pitanja Kosmeta i pridruživanje EU, ponašanje Ilića i nije toliko važno (?!). Znači li to da svako od nas uskoro može da očekuje da bude išutiran od ministra, ili da nam javno psuje najbližu familiju kad god mu se ne svidi neko pitanje ili tekst?\n- Potpuno je nevažno u kojem se trenutku dešavaju ispadi i ja sam već osudio takvo ponašanje ministra Ilića. Ipak, smatram i da bi novinari trebalo da budu taktičniji, da ne provociraju sagovornika i da ga barem saslušaju pre nego što postave pitanje - kaže za Glas Dragan Kojadinović, ministar kulture i informisanja. On je dodao i da smatra i da je sam Ilić shvatio da je pogrešio i da je ponovo učinio nešto što ne sme da mu se događa.\n- Način komuniciranja ministra Ilića i dosad je bio potpuno neprimeren, bahat i primitivan, a posle izjave premijerovog savetnika Vladete Jankovića da su sad Kosovo i EU važniji od toga, mislim da će ministar za kapitalne investicije tek sada dobiti krila - smatra Jelena Vlajković, psiholog. Ona kaže i bi Ilić trebalo da zna da mu je, kao ličnosti na vrlo visokom položaju, jednostavno u opisu posla dobra komunikacija sa medijima.\n- Sada, pored Kosova, imamo prilično veliki problem i sa Evropskom unijom, jer tamo sigurno ne možemo ući sa ministrima koji ne poštuju javno mnjenje i medije i prema njima se ovako ponašaju. U demokratskim državama ovakvo ponašanje jednostavno se ne toleriše - poručila je Vlajkovićeva.


Pravila o zaštiti privatnosti – Rooms Dujeva Drago, zvanični veb sajt | Seoska domaćinstva u gradu Rijeka Crnojevića\nOva Izjava o zaštiti privatnosti se odnosi na veb sajt www.roomsdujeva.com koji je u vlasništvu i kojim upravlja objekat Rooms Dujeva Drago. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.roomsdujeva.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na sobedujeva@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na sobedujeva@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na sobedujeva@gmail.com . Takođe, svoja pitanja i nedoumice možete da uputite lokalnim organima za zaštitu podataka.


horoskop Archives - Stranica 4 od 86 - Mesečni Horoskop za decembar 2019.\nMesečni horoskop za oktobar 2019. za sve Bikove POSAO Poslovne prognoze za oktobar 2019. Dragi Bikovi, Merkur ulazi u znak Škorpiona 3. oktobra i donosi vam mogućnost pokretanja novih planova u oblasti javnih ...[Pročitajte ceo članak]\nMesečni horoskop za oktobar 2019. za sve Blizance POSAO Poslovne prognoze za oktobar 2019. Dragi Blizanci, Venera će na početku oktobra praviti kvadrat sa Plutonom, što vas upozorava da izbegavate finansijske ...[Pročitajte ceo članak]\nMesečni horoskop za oktobar 2019. za sve Lavove! POSAO Poslovne prognoze za oktobar 2019. Dragi Lavovi, Venera koja vlada vašim poljem posla praviće na početku oktobra kvadrat sa Plutonom i dovešće do prekida ...[Pročitajte ceo članak]\nMesečni horoskop za oktobar 2019. za sve Vage! POSAO Poslovne prognoze za oktobar 2019. Drage Vage, Venera će na početku oktobra praviti kvadrat sa Plutonom i prouzrokovaće vam teškoće u postizanju prioritetnih ...[Pročitajte ceo članak]\nMesečni horoskop za oktobar 2019. za sve Škorpije! POSAO Poslovne prognoze za oktobar 2019. Dragi Škorpioni, Venera će na početku oktobra praviti kvadrat sa Uranom i doneće vam neočekivane teškoće u pregovorima ...[Pročitajte ceo članak]\nMesečni horoskop za oktobar 2019. za sve Strelčeve! POSAO Poslovne prognoze za oktobar 2019. Dragi Strelčevi, Venera će na početku oktobra praviti kvadrat sa Plutonom i prouzrokovaće nesuglasice, moguće i raskid ...[Pročitajte ceo članak]\nMesečni horoskop za oktobar 2019. za sve Jarčeve! POSAO Poslovne prognoze za oktobar 2019. Dragi Jarčevi, Venera će na početku oktobra iz vašeg polja posla praviti kvadrat sa Plutonom i suočiće vas sa posledicama ...[Pročitajte ceo članak]\nMesečni horoskop za oktobar 2019. za sve Ribe! POSAO Poslovne prognoze za oktobar 2019. Drage Ribe, Venera će na početku oktobra praviti kvadrat sa Plutonom i doneće vam ozbiljna previranja na polju platnog ...[Pročitajte ceo članak]


Ministar Pejović u Ženevi: Članstvo u STO-u značajno doprinosi procesu pristupanja EU | EUME\nNaslovnica Press info Press Pregovori o pristupanju Ministar Pejović u Ženevi: Članstvo u STO-u značajno doprinosi procesu pristupanja EU\nMinistar Pejović u Ženevi: Članstvo u STO-u značajno doprinosi procesu pristupanja EU\nMinistar evropskih poslova Aleksandar Andrija Pejović, učestvovao je u ime Vlade Crne Gore, na redovnom zasijedanju Komiteta za pregled trgovinskih politika koji je održan 5. jula a na kojem je razmotren trinaesti pregled trgovinskih politika Evropske unije.\nDelegacija EU je pred 164 zemlje članice predstavila ekonomske rezultate i planove daljeg razvoja trgovinskih politika i međunardone trgovinske saradnje. Obraćajući se članovima Komiteta, ministar Pejović je ukazao na pozitivne aspekte reformi jedinstvenog tržišta EU i razvoja finansijskog sektora nakon finansijske krize i pozdravio novu regulativu kojom se unapređuje transparentnost, identifikuju rizici i obezbjeđuje stabilnost trišta. On je ponovio posvećenost crnogorske Vlade integracijskim procesima u zemlji i ukazao da je ovaj proces preduslov inkluzivnog ekonomskog rasta. Istakao je da aktivna participacija Crne Gore u redovnom radu STO i pregovaračkim procesima doprinosi procesu pristupanja EU, imajući u vidu da je veliki broj pregovaračkih poglavlja prožet tematikom iz mandata STO, poput carina, javnih nabavki, poljoprivrede i ruralnog razvoja, ribarstva, prava intelektualne svojine i ukazao na napredak koji Crna Gora ostvaruje u ovim oblastima. Ministar je čestitao Delegaciji EU na konstruktivnom doprinosu radu STO i naglasio da će Crna Gora kao članica ove multilateralne trgovinske organzacije nastaviti da podržava aktuelne i nove inicijative Unije i država članica STO u cilju uspješnih rezultata na predstojećoj ministarskoj konferenciji u Buenos Airesu.\nMinistar se tokom boravka u Ženevi sastao i s generalnim sekretarom Evropske asocijacije za slobodnu trgovinu (EFTA) Kristinom Arnasonom, s kojom je razgovarao o primjeni Sporazuma o slobodnoj trgovini Crne Gore sa državama članicama EFTA-e, Islandom, Lihtenštajnom, Norveškom i Švajcarskom, kao i predstojećim aktivnostima na pregledu trgovinske politike između Crne Gore i ove četiri zemlje.\nTokom posjete Ženevi, ministar je održao predavanje na Diplomskom institutu u Ženevi, u organizaciji Centra za trgovinu i ekonomsku integraciju na temu: „Integracija Crne Gore u EU i njeni odnosi sa STO“.


Pacoli: Kosovo se nije prijavilo za članstvo u Unesku - Sputnjik Srbija\n12:37 24.07.2017 Preuzmite kraći link\nKosovo se ove godine nije kandidovalo za članstvo u Unesku, saopštio je lider Alijanse za novo Kosovo i jedan od najbogatijih Albanaca u Evropi i svetu Bedžet Pazoli, dok ministar spoljnih poslova Enver Hodžaj tvrdi da Priština ima dovoljan broj glasova da bude primljena i u Unesko i u Interpol.\nPacoli je pitao odlazećeg kosovskog ministra Hodžaja zašto je zamajavao javnost rekavši da je Kosovo obezbedilo glasove potrebne za članstvo u Unesku i Interpolu, prenosi „Epoka e re“.\n„Žalim što moram da vas obavestim da se Kosovo nije prijavilo za članstvo i to neće biti ni tema sledeće konferencije“, rekao je Pacoli.\nHodžaj je sa druge strane rekao da ima dosta vremena da se Kosovo prijavi za članstvo u obe organizacije.\nHodžaj je, naime, ranije rekao da je Priština obezbedila dovoljan broj glasova da bude primljeno u Unesko i Interpol.\nOn je rekao i da je „jedna država okončala sve procedure za priznavanje nezavisnosti Kosova“.\nHodžaj u intervjuu koji prenosi „Zeri“ nije, međutim, želeo da kaže o kojoj zemlji je reč.\n„Prošle godine sam posetio mnoge države sveta i tokom tih poseta mi smo dobili potvrde ko će glasati za učlanjenje Kosova kako u Unesko tako i u Interpol. Ja verujem da je Kosovo obezbedilo glasove“, kazao je Hodžaj.\nOn je rekao da Kosovo, pre nego što postane član tih međunarodnih organizacija, treba da ispuni „domaće zadatke“ i u Skupštini usvoji Zakon o verskim slobodama i Zakon o kulturnom nasleđu.


Vučić: Ovo je nezaustavljiva inicijativa ljudi na Balkanu - Blitz RS - Vesti\n„Ovo je naša inicijativa, incijativa ljudi sa Balkana, onih koji shvataju da moraju da se povezuju i da moraju sami da rešavaju probleme. Sve što smo radili, i u ekonomiji i sve što je važno za građane, odražava se u odnosima Severne Makedonije, Srbije i Albanije. Gotovo da nemamo bilateralna otvorena pitanja, nemamo nikakavih zahteva ni prema kome, sem da budemo prijatelji i radimo u korist građana“, poručio je Vučić.\nPosebno je zahvalio evropskom komesaru za proširenje i susedsku politiku Oliveru Varheljiju što je došao na skup da podrži inicijativu.\nIstakao je da je „Otvoreni Balkan“ inicijativa koja je nešto nezaustavljivo, dobra ideja, koja će imati sve više pristalica.\n„Važno je da formiramo radne grupe odmah, ili na sledećem sastanku za koji predlažem da bude u južnoj Srbiji pre velikog samita koji imamo i sajamskih manifestacija krajem leta u Beogradu. Da formiramo radne grupe koje će da brinu kako da prevaziđemo teškoće u snabdevanju namirnicama, energentima, da preživimo zimu. To je u najvećem interesu naše tri zemlje, ali i celog Balkana.“\nU tom smislu naveo je da Srbija očekuje da stignu helikopteri koji su kupljeni za gašenje požara, a budući da nas čeka toplo leto, poručio je da će Srbija biti spremna da interveniše i pomogne albanskim i makedonskim prijateljima, dok isto očekuje i od njih, u nekim drugim oblastima.\n„Ko će brže i lakše to da uradi ako ne mi koji živimo jedni pored drugih“, naglasio je Vučić.\n„Otvoreni Balkan“ dobio je podršku svih zemalja Zapadnog Balkana, dodao je Kovačevski i naglasio da će danas biti postignuti novi dogovori za priznavanje diploma, jedinstveno tržište radne snage da mladi ostanu ovde.\nIstakao je da je „Otvoreni Balkan“ autohtona inicijativa koju su podržali svi narodi.\n„To je naša vizija o Balkanu, da je integrisan i da mir i stabilnost više niko ne dovodi u pitanje. Želimo više i investicija, tražimo da EU podrži naš napor, inicijativa će postati sve atraktivnija. Abazović i Tegeltija su tu, a poziv stoji i za Kosovo, otvoren je“, naveo je Kovačevski.\n„Rat u Ukrajini čini da inicijativa ‘Otvoreni Balkan’ bude još nužnija nego što je bila pre“, istakao je albanski premijer.\nRekao je da je 60 odsto ljudi u Albaniji podržalo „Otvoreni Balkan“ i da rast izvoza i zarada poljoprivrednika iz Albanije, zahvaljujući saradnji u okviru „Otvorenog Balkana“, pokazuje da nema korist od toga samo Vučić ili neko drugi, već građani.\nNavodi da su albanski zemljoradnici zaradili oko 60 miliona evra od januara do aprila, što je duplo više nego pre, zahvaljujući „Otvorenom Balkanu“.\n„‘Otvoreni Balkan’ niti je moj niti Vučićev, niti Kovačeskog, Abazovića, niti bilo koga drugog, već pripada ljudima“, poručio je Rama.


Mentori kao spona između interesa učenika, škola i firmi - Akta.ba\n23.03.2019. 10:13 / Izvor: Fena\nMentori u firmama su osobe bez kojih je stručno obrazovanje u razvijenim zemljama nezamislivo i igraju vrlo bitnu ulogu u organizaciji i provedbi praktične nastave. Oni zapravo predstavljaju sponu između interesa učenika, škola i firmi, istaknuto je tokom edukacije za mentore praktične nastave kod poslovnih subjekata.\nEdukaciju, koja je započela 19. marta, a završava danas, organizovala je Privredna komora Kantona Sarajevo (PKKS) u saradnji s Ministarstvom za obrazovanje, nauku i mlade Kantona Sarajevo i podršku njemačkog GIZ-a.\nPetodnevni program usavršavanja, koncipiran prema međunarodnom modelu „Ausbildung der Ausbilder – AdA Basisversion“, prošlo je 20 osoba, među kojima su bili budući mentori, ali i lica koja su unutar kompanija odgovorna za upravljanje ljudskim resursima i koja brinu o učenicima na praktičnoj nastavi, kao i jedan broj onih koji su iskazali interes za usavršavanje u ovim oblastima.\nNa interaktivnoj i sadržajno bogatoj edukaciji, učesnici su stekli nova znanja i vještine potrebne za rad sa mladima koji praktičnu nastavu obavljaju kod poslovnih subjekata.\nKompanije koje su ovaj put prepoznale značaj kontinuiranog ulaganja u razvoj svojih zaposlenika kako bi kvalitetno provodili praktičnu nastavu i osposobili mlade za tržište rada su: Centrotrans, Volkswagen, MI Ovako, NLB Banka, Excellent, Prevent Components, ProCredit Bank, Luk, Elektrodistribucija, KJKP Sarajevogas. Na edukaciji su bili prisutni i profesori srednjih stručnih škola, rečeno je Feni u PKKS.


Nenad Čanak: Otvaranje ruske baze u Nišu ugrozilo bi evropski put Srbije – Balkanekspresrb.rs\nNenad Čanak: Otvaranje ruske baze u Nišu ugrozilo bi evropski put Srbije\nPut do ovih vrata EU je bio dug i u njega je uloženo mnogo snage i rada svih vlada od 2000. godine. Reforma pravosuđa, izgradnja pravne države, borba protiv korupcije, borba protiv diskriminacije, zaštita prava žene, dece, osoba sa invaliditetom i brojne druge oblasti obuhvaćene ovim poglavljima, pred Republiku Srbiju postavljaju konkretne zadatke u kojima se očekuju konkretni rezultati\nPREDSEDNIK LSV Nenad Čanak povodom današnjeg otvaranja poglavlja 23 i 24 dao je posmenu izjavu medijima:”Svako ko iskreno voli ovu zemlju i želi da se u njoj bolje živi, danas se raduje.\nOtvaranje poglavlja 23 i 24. u pregovorima Republike Srbije sa Evropskom unijom, nije samo veliko ohrabrenje i snažan podsticaj evropskim integracijama naše zemlje, nego i uvod u velike i dugo očekivane reforme našeg društva.\nSada je, međutim, za očekivati da će snage lojalne vladajućem režimu u Ruskoj Federaciji uložiti dodatne napore da zaustave evropski put Srbije, između ostalog zahtevima da tzv. humanitarni centar u Nišu i formalno preraste u rusku vojnu bazu.\nRepublika Srbija nikako ne sme dozvoliti otvaranje te baze ukoliko želi jasan evropski put i bolji život njenih građanki i građana, uprkos činjenici da tu bazu podjednako sanjaju pojedini političari u vlasti i opoziciji poput Tomislava Nikolića, Ivice Dačića i Sande Rašković Ivić.\nPut do ovih vrata EU je bio dug i u njega je uloženo mnogo snage i rada svih vlada od 2000. godine. Reforma pravosuđa, izgradnja pravne države, borba protiv korupcije, borba protiv diskriminacije, zaštita prava žene, dece, osoba sa invaliditetom i brojne druge oblasti obuhvaćene ovim poglavljima, pred Republiku Srbiju postavljaju konkretne zadatke u kojima se očekuju konkretni rezultati. A sve to vodi ka izgradnji uređenog društva i moderne, evropske države.\nTo je deo ukupnih promena ove države koje očekuje većina građanki i građana ove zemlje i deo promena na kojima Liga socijaldemokrata Vojvodine dosledno radi i insistira tokom 26 godina svog postojanja.\nČinjenica da Evropska unija, otvara velika vrata Srbiji u trenutku velikog bola zbog tragedije usled užasnog terorističkog napada u Nici, a sa druge strane i nizu krupnih političkih događaja u poslednje vreme, počev od “bregzita”, do pokušaja prevrata u Turskoj, samo dokazuje koliko je naša zemlja važna evropskoj porodici i koliko je u EU naših iskrenih prijatelja.\nU narednom periodu, zajednička bezbednosna politika EU i zemalja Zapadnog Balkana jedina može da odgovori akutnim problemima migrantske krize i borbe protiv terorizma, u kojima se Srbija, iako još nije članica EU, pokazala kao pravi partner i može biti pouzdan saradnik u zajedničkim rešenjima.(Press LSV)♦


"Ovako" ulazi u proces halal certificiranja - Primjena zahtjeva Halal standarda u proizvodnji - Akta.ba\n"Ovako" ulazi u proces halal certificiranja - Primjena zahtjeva Halal standarda u proizvodnji\n08.07.2009. 15:45 / Izvor: Fena\nNakon uspješne implementacije zahtjeva Halal standarda BAS 1049:2007 u firmi Brovis d.d. Visoko koje se nalazi u sastavu Akova Group, stekli su se uvjeti da Mesna industrija "Ovako", koja je jedna od članica Akova Group, uđe u proces halal certificiranja.\nAgencija za certificiranje halal kvalitete je u utorak 7. jula 2009. godine organizirala obuku za interne auditore halal kvalitete za mesnu industriju "Ovako" Sarajevo, saopćeno je iz Akova Groupe.\nCilj obuke, koja je održana u prostorijama kompanije, bila je da se učesnici upoznaju sa svjetskim halal tržištem, zahtjevima halal kvalitete, da se obuče kandidati za samostalno dokazivanje halal kvalitete proizvoda, procesa i sistema, zatim dokazivanje sljedljivosti proizvoda i samostalno obavljanje internog audita halal kvalitete.\nPredavači su bili Midhat Jašić, Faruk Čengić, Amir Sakić, Valdet Peštalić i Damir Alihodžić, a predavanja su obuhvatila šerijatske principe i osnove halala, halal standard, tehnologiju halal klanja, implementaciju i primjena zahtjeva Halal standarda u proizvodnji.\nMesna industrija "Ovako" danas raspolaže sa kapacitetima za dnevnu proizvodnju od 40 tona mesnih prerađevina proizvdenih u najsavremenijim i najopremljenijim pogonima ne samo u BiH već i u regionu. U proizvodnim pogonima "Ovako" implementiran je sistem kontrole HACCP.


Press Online :: Ona i On :: SREĆA U LJUBAVI IMA VEZE SA DRUŠTVENIM MREŽAMA? Da li Fejsbuk može zaista da pokaže kakva vam je veza?\nSREĆA U LJUBAVI IMA VEZE SA DRUŠTVENIM MREŽAMA? Da li Fejsbuk može zaista da pokaže kakva vam je veza?\nPut do kvalitetne, moderne veze popločan je dobrim statusima i selfijima koje već dugo postujete na Fejsbuku.\nIstraživači sa Univerziteta u Hjustonu i Univerziteta u Pensilvaniji, otkrili su da ljudi koji konstantno postuju statuse i fotke oromantičnim detaljima iz svoje veze, zapravo jesu zadovoljni odnosom, upravo onoliko koliko u svojim postovima tvrde da jesu.\nIstraživanjem je bilo obuhvaćeno 188 studenata koji su u vezi i oni su odgovarali na pitanja o svom životu, odnosu i navikama na Fejsbuku.\nIspostavilo se da oni koji svoju vezu i romantične detalje iz nje, objavljuju na Fejsu, zaista imaju kvalitetan odnos.\nPonosno i javno\nBez obzira na to šta ko misli, postovi na Fejsbuku su zaista bitni. Na taj način parovi verbalizuju svoj odnos, to koliko su posvećeni jedno drugom i tako podižu samopouzdanje.\nJedno istraživanje iz 2012-te, otkrilo je da oni koji obajve status veze na Fejsu, kao i oni koji okače profilnu sliku sa svojim partnerom, imaju veću satisfakciju u vezi od onih koji to ne praktikuju.\nNovi vid komunikacije\nOsim što preko Fejsa komuniciraju s drugima, partneri tako komuniciraju i između sebe. Iako neke ranije studije ukazuju na to da preterano provođenje vremena na Fejsbuku može dovesti do usamljenosti, depresije i posesivnosti, sada je jasno da postovi u vezi s odnosom, ne samo da drugima pozitivno predstavljaju vezu, već i samim partnerima, koji zbog toga imaju više poverenja.\n– Treba ohrabriti ljude da stavljaju iskrene postove o svom odnosu, jer to pomaže da se obe strane izraze, kao i da se oni izraze kao par – zaključak je ovog istraživanja.


Haradinaj otputovao u Ameriku na poziv albanske katoličke zajednice\nIzvor: RTS, 05.Apr.2019, 11:05\nKosovska vlada saopštila je da je kosovski premijer Ramuš Haradinaj otputovao u Ameriku na poziv albanske katoličke zajednice, a u Detroitu će prisustvovati godišnjici "Malesijskog ustanka".\nRamuš Haradinaj će se, takođe, sastati sa predstavnicima zajednice katoličkih Albanaca u Americi i vlastima Detroita, kao i sa drugim američkim zvaničnicima.\n"Ustanak Malesije (područje Albanije >> Pročitaj celu vest na sajtu RTS << i Crne Gore ) bio je nastavak protivosmanskih ustanaka na Kosovu, 1908-1910. i prethodio je podizanju zastave u Valoni od strane Ismailja Ćemalja Vljore i proglašenju nezavisnosti albanske države 1912. godine", navodi se u saopštenju kosovske vlade.\n"U čast ovog datuma i svih istorijskih putovanja albanskog naroda za slobodu i u čast uloge i doprinosa Sjedinjenih Država na ovom putu, premijer Haradinaj održaće sastanke sa brojnim predstavnicima albansko-američkih organizacija i drugih ličnosti koje su doprinele u ovom pravcu", navodi se u saopštenju kosovske vlade.\nSrbijaDanas.com: HARADINAJ SE UPUTIO U AMERIKU: Želi da se ulaguje gazdama, ali zvaničnici SAD se neće sastati sa njim!\nBlic: Haradinaj putuje u SAD, ali se ne sastaje sa zvaničnicima\nRadio Slobodna Evropa: Premijer Kosova u poseti SAD


Politika - Novosti dana - 19.07.2019 | Sputnjik Srbija\n16:37 19 Januar 2021\nEU bez komentara o Haradinajevoj ostavci\nPortparolka EU Maja Kocijančić kaže da su u Briselu primili k znanju odluku Ramuša Haradinaja da napusti funkciju.\nHitan sastanak državnog vrha Srbije i Republike Srpske zbog ostavke Haradinaja\nPredsednik Srbije Aleksandar Vučić sastao se sa predsedavajućim i srpskim članom Predsedništva BiH Miloradom Dodikom i svojim saradnicima, odmah posle vesti o ostavci premijera privremenih institucija u Prištini Ramuša Haradinaja, saznaje Tanjug.\nI Tačijev savetnik pozvan u Hag\n„Kosovski“ predsednik Hašim Tači rekao je da je o pozivima na saslušanje pred Specijalnim sudom za zločine takozvane OVK, koji su upućeni Ramušu Haradinaju i Bislimu Zurapiju, kao i njegovom savetniku, saznao iz medija, navodeći da će naredne poteze definisati u skladu sa „ustavnim ovlašćenjima“.\n„Takse ostaju, neće biti Republike Dodik!“ Haradinaj poslao antisrpske poruke čim je podneo ostavku\nRamuš Haradinaj se, posle davanja neopozive ostavke, obratio građanima na svom profilu na Fejsbuku.\nEkskluzivno: Sputnjik dočekao novog ruskog ambasadora u Beogradu (video, foto)\nDačić u Vašingtonu: Na KiM ugroženi svi elementi opstanka srpske zajednice\nMinistar spoljnih poslova Ivica Dačić rekao je u Vašingtonu na Ministarskoj konferenciji o verskim slobodama da su pripadnici srpskog naroda, crkva i hrišćansko kulturno-istorijsko nasleđe na Kosovu i Metohiji — žrtve nacionalističke ideologije stvaranja homogenog etničkog, kulturnog i verskog prostora.\nRezolucija o braći Bitići rezultat lobiranja porodice\nPredsednik skupštinskog Odbora za KiM Milovan Drecun izjavio je da je usvajanje Rezolucije o braći Bitići u Spoljnopolitičkom odboru Kongresa SAD rezultat snažnog lobiranja porodice Bitići.


Rak sve više napada decu u Srbiji - čak 75 odsto više nego deceniju ranije\nIzvor\tNovosti\tmaj 16, 2018\nFoto:creativeart / Freepik\nOd različitih oblika raka u Srbiji su 2016. obolela 334 deteta. To je za čak 75 odsto više nego deceniju ranije, kada je za godinu dana rak dijagnostifikovan kod 200 dece.\nIako za to, bar zasad, nemaju konkretne dokaze, mnogi lekari misle da je drastičan porast obolevanja dece od raka, koji zvanično registruje Institut za javno zdravlje Srbije, u nekoj meri svakako povezan sa osiromašenim uranijumom u municiji kojom nas je NATO bombardovao 1999. godine, pišu Večernje novosti.\nPredsednik Aleksandar Vučić rekao je u nedelju da će Srbija ozbiljno istražiti posledice NATO bombardovanja osiromašenim uranijumom, ali i da se, u razgovoru sa onkolozima od kojih je saznao da su karcinomi sada najčešći kod dece čiji su roditelji rođeni oko 1990. godine, uverio da će biti teško da dokažemo da je to posledica NATO bombardovanja.\nSvakog dana jedno dete u Srbiji oboli od raka, a svake nedelje jedan mališan izgubi bitku s tom opakom bolešću. Poražavajuće je, ali rak je u Srbiji po učestalosti drugi uzrok smrtnosti dece do 14 godina, odmah posle povreda.\n"Svi lekari misle da je bombardovanje ostavilo znatne posledice, to je zločin bez presedana i time ćemo se u budućnosti posebno baviti", rekao je predsednik Vučić.\nUgrožena Kosovska Mitrovica\nProcenat obolelih od malignih bolesti u našoj zemlji je u porastu, a po rečima dr Darka Laketića, koji će rukovoditi Komisijom za istragu posledica NATO bombardovanja po zdravlje građana, broj obolelih varira od grada do grada od pet do više desetina, što je, po njegovoj oceni, zaista visoka brojka.\n"Pošto sam prikupio dosta materijala iz svih gradova u Srbiji, činjenica je da postoji ogroman porast broja oboljenja čiji je uzrok radiološke prirode. Ono što posebno privlači pažnju jeste rezultat istraživanja u Kosovskoj Mitrovici, gde je utvrđen porast broja oboljenja "hidatidna mola" (molarna trudnoća) koje je čak nekoliko desetina puta više nego 1999", kaže Laketić i dodaje da je u pitanju oboljenje osetljivo na radiološko prisustvo.\nProfesor dr Zoran Radojičić, direktor Univerzitetske dečje klinike u Tiršovoj i hirurg koji se bavi onkološkom hirurgijom, kaže za "Novosti" da je teorijski moguće povezati povećano obolevanje od malignih bolesti i bombardovanje.\n"Imamo i razlog da verujemo da jeste povezano, ali je važno naglasiti da je neophodno ovu vezu naučno dokazati. Potrebni su nam dokazi da stanemo iza stava da u nastajanju malignih bolesti u Srbiji udeo imaju i posledice bombardovanja", kaže Radojičić.\nProfesor dr Dejan Škorić, pedijatar hematoonkolog u Univerzitetskoj dečjoj klinici, kaže da se kod dece veoma retko javljaju karcinomi, u manje od jedan odsto slučajeva, a najčešće su to leukemije, limfomi i tumori koji potiču od embrionalnih ćelija.\n"Uzroci mogu biti genetski, deca nasleđuju od roditelja mutacije gena, usled čega imaju sklonost ka nastanku malignih bolesti. Pored gena, i egzogeni faktori kao što su jonizujuća zračenja, hemijski agensi poput benzena, pesticida i teških metala i biološki agensi u vidu nekih virusa mogu doprineti nastanku maligne bolesti. Precizan uzrok nastanka bolesti kod određenog pacijenta je najčešće nepoznat", objašnjava Škorić.\nMali pacijenti iz svih krajeva Srbije, Crne Gore i Republike Srpske leče se u Institutu za majku i dete i Institutu za onkologiju i radiologiju Srbije (IORS). Uglavnom su tu zbog leukemija i limfoma, a od solidnih tumora najčešći su tumori mozga, tumori kostiju i mekotkivni sarkomi. Na pedijatrijskoj onkologiji IORS ima 18 postelja, a u zavisnosti od tipa i stepena proširenosti bolesti, procenat izlečenja kod solidnih tumora može biti između 70 i 80 odsto. Kod leukemije procenat izlečenja je i iznad 90 odsto. Bitku sa malignom bolešću je 2016. godine izgubilo 49 mališana.\n"Volela bih da mi stručnjaci koji tvrde da su hemija i osiromašeni uranijum od bombardovanja skoro pa lekoviti objasne otkud nam ovoliki porast obolevanja kod dece", kaže profesorka dr Danica Grujičić, neurohirurg, jedan od pokretača inicijative da se ispitaju posledice NATO bombardovanja po zdravlje ljudi i životnu sredinu.\nU svetu obolevanje dece od raka čini jedan odsto u strukturi obolevanja od svih malignih bolesti, u Evropi 0,4 odsto, odnosno 165 dece godišnje, a u Srbiji - oko 0,7 odsto. To je podatak iz zvaničnog registra Instituta za javno zdravlje Srbije "Dr Milan Jovanović Batut".\n« PUPS: Penzionerska žrtva od pre tri i po godine imala smisla One su jedine radnice u Srbiji koje, sve i da hoće, ne mogu da daju otkaz »


Gorska služba izvukla telo starice iz bunara - JUGPRESS\nGorska služba izvukla telo starice iz bunara\nGorska služba spasavanja Srbije saopštila je da je na poziv Policijske uprave Vranje pomogla u izvlačenju beživotnog ženskog tela u selu Jabuka.\nKako navode, njihova ekipa je sprovela vrlo zahtevnu akciju izvlačenja tela ženske osobe V. S. (80) iz bunara u tom selu koja okončana u 14.25 časova.\nU zaseoku Krnovac Mahala, selo Buštranje, u okolini Vranja je u ponedeljak, 18. septembra, u jutarnjim časovima nestala starija ženska osoba, a sinoć je locirano njeno telo u poljskom bunaru na oko 10 metara dubine u selu Jabuka.\nPo izlasku na teren, ekipa je konstatovala da se beživotna starija ženska osoba V. S. (80) nalazi u bunaru, nakon čega je započeta vrlo zahtevna akcija izvlačenja u specifičnim uslovima, a telo je predato nadležnoj službi.\nGorska služba spasavanja navodi da ova vrsta akcije ne spada u domen njihovog rada, ali da će se uvek odazivati na ovakve pozive.\nInače, Gorska služba spasavanja je neprofitna volonterska organizacija.


Evan Džeger - Svetski rekord ostao na poslednjoj preponi\nHome » Featured » Evan Džeger – Svetski rekord ostao na poslednjoj preponi\nMiting Dijamantske lige u Parizu 2015. godine bio je osiromašen, jer zbog povrede nije bilo prve sportske zvezde tog vremena Jusejna Bolta, ali i pored toga spektakl nije izastao. Najspektakularnija trka mitinga je bila ona na 3000 metara stiplčez za muškarce, u kojoj je Amerikanac Evan Džeger bio nadomak Svetskog rekorda, ali ga je pad na poslednjoj prepreci pred ciljem koštao rezultatskog ostvarenja kojim bi se upisao u istoriju “kraljice sportova”. Umesto toga, dobio je neverovatnu medijsku pažnju i titulu atletskog gubitnika godine.\nTrčao je Evan Džeger tog 4. jula 2015. godine u Parizu trku svog života. Od trenutka kada je pištolj opalio, Amerikanac je svima stavio do znanja da je u “Grad svetlosti” došao po veliki rezultat. U konkurenciji najboljih stiplčezera planete, koji su uglavnom dolazili iz Kenije, Džeger je od starta pratio jak tempo pejsmekera, a onda je na dva kruga do kraja rešio da je vreme da krene u pohod na nešto „krupno“.\nTrčao je Evan Džeger fantastično na mitingu u Parizu.\nPojačao je i do tada izuzetno brz tempo i polako počeo da se odvaja od svog jedinog pratioca i najboljeg stiplaša za tu sezonu u svetu Džairusa Kipčoge Bireča. Na ulasku u poslednji krug, Džeger je Bireča ostavio u “prašini”, a publika u Parizu je ustala na noge, jer je Amerikanac imao tempo koji mu je davao velike šanse da obori Svetski rekord. Ipak, onda u neverovatnom raspletu, Džeger ne samo da nije postao Svetski rekorder, već je ostao i bez “upisane” pobede na mitingu.\nDžeger je na poslednjih 80-ak metara imao potencijalno najbolji rezultat svih vremena i bio je na sigurnoj prvoj poziciji, ali se onda sapleo prilikom preskakanja poslednje prepreke. Zakačio je levom nogom preponu, da bi potom posrnuo i pao, kada mu je cilj već bio “ispred nosa”. Dok se on podizao, Bireč je projurio pored njega i trijumfalno ušao u cilj na prestižnom atletskom mitingu, zabeleživši jedan od najboljih rezultata u istoriji discipline 3000 metara stiplčez. Džeger se pridigao i uspeo je da završi trku sa “samo” drugim mestom i rekordom američkog kontinenta.\nEvan Džeger je padom na poslednjoj preponi ostao bez veoma dobrog rezultata, a možda čak i Svetskog rekorda na mitingu u Parizu.\nPosle trke, Evan Džeger je pokušao novinarima da objasni šta se dešavalo u finišu trke: “Želeo sam da u poslednja dva kruga trčim najbrže što mogu. Nisam razmišljao o vremenu, želeo sam samo da budem konkurentan i da dođem do šanse da trijumfujem. Poslednja vodena prepreka me je dosta umorila, posle nje sam pomislio: “Moram da ostanem fokusiran i da do kraja odradim sve tehnički najbolje što mogu.” Ne znam da li sam trčao prebrzo ili sam bio previše iscrpljen, dao sam sve od sebe na poslednjoj preponi, ali zakačio sam je prstom i tu je bio kraj. Nisam mogao da se zaustavim od pada. Samo sam pokušao da ustanem što sam brže mogao…” – bili su prvi utisci posle trke tragičara Evana Džegera.\nKako je izgledao pad Evana Džegera na “Stadionu Francuska” u Parizu, posle koga je umesto Svetskog rekordera postao atletski tragičar sezone, možete se podsetiti na snimku koji je pred vama.